VELIKE INVESTICIJE: Orban ulaže milione evra u Srbiju i Republiku Srpsku | Vesti Dana\nMađarska je spremna da uloži milione evra u projekte u Srbiji i Republici Srpskoj, a na ovom paketu insistirao je lično premijer Mađarske Viktor Orban, piše „Telegraf.rs“.\nPozivajući se na svoja saznanja, list piše da će najveći deo projekata biti realizovan u Vojvodini, ali da su predviđene značajne investicije i u centralnoj Srbiji i Republici Srpskoj.\nNeimenovani sagovornik Telegrafa kaže da se neke od tačaka iz tzv. „Orbanovog paketa“ već uveliko realizuju.\n„Nešto u Vojvodini, ali nešto i u drugim delovima Srbije. To se, pre svega, odnosi na bankarstvo, poljoprivredu, itd. Šandor Čanji, najbogatiji Mađar i vlasnik OTP banke uskoro će, uz vojvođansku banku, preuzeti i Sosijete ženeral i nije isključeno da će dalje nastaviti širenje“, kaže isti sagovornik.\nMinistar poljoprivrede Branislav Nedimović kaže da bi ovakav plan doprineo još boljoj saradnji i razvoju dve države.\n„Srbija već ima odličnu saradnju sa mađarskom vladom i razvijene projekte u sektoru prerađivačke industrije. U Arilju se gradi srpsko-mađarska fabrika za preradu malina kapaciteta 12 tona.\nUgovaramo i otvaranje četiri kompanije u Vojvodini, dve na prostoru zapadne Srbije. Šandor Čanji je zainteresovan za otvaranje pet logističkih centara u Bačkoj Topoli, Novom Sadu, Sremskoj Mitrovici i na još dve lokacije na teritoriji Vojvodine. Orbanov predlog bi za Srbiju mnogo značio, jer je Mađarska pouzdan investitor i ima dobro tržište“, rekao je Nedimović.\nEkonomista i direktor Republičkog zavoda za statistiku Miladin Kovačević istakao je da je paket odlična vest za Srbiju i da će krediti omogućiti razvoj privrede, što će, kako kaže, pomoći i Srbima i Mađarima.\nPrema rečima šefa poslaničke grupe Saveza vojvođanski Mađara u Skupštini Srbije Balinta Pastora, saradnja Srbije i Mađarske neprestano jača već tri godine.\n„Uloženo je preko 250 miliona evra i program će se nastaviti i u narednim godinama. Ovo je dokaz da je uspostavljena odlična saradnja između Mađarske i Srbije, odnosno predsednika Aleksandra Vučića i Viktora Orbana“, rekao je Pastor.


Posted nedelja 09 05 2021 01:49:43\nU prošlosti nismo toliko redovno pokrivali MotoGP serijal, ali specijalisti za motore koji nas godišnje uvek počaste sa nekoliko različitih moto igara - italijanski razvojni tim Milestone vredno su radili i na ovim igrama više od 15 godina. Uz svo to iskustvo, verovatno ne bi trebalo da čudi da je najnovije izdanje, MotoGP 21, duboka, zadovoljavajuća, a ponekad i nepokolebljivo teška moderna simulacija moto sporta. Upakovan je prilično slično Codemastersovoj F1 seriji i WRC igrama, samo sa 50% manje točkova i 500% zastrašujućih padova više.\nNaravno, ako spadate u onu grupu fanova koja je pomno pratila ovaj serijal, brzo ćete primetiti da je MotoGP 21 veoma sličan prošlogodišnjem MotoGP 20 - čak u neku ruku i identičan u nekim oblastima, ali pored toga novo izdanje ipak donosi nekoliko dobrodošlih novih podešavanja koja zaista poboljšavaju rukovanje motorom a i same trke.\nSenzacija brzine u MotoGP 21 je prilično neverovatna, posebno u prvom licu, a osećaj težine je takođe odličan. Trke su na stazi agresivne i opasne: u odnosu na prošlogodišnju verziju, promene sistema ogibljenja znače da se motori osećaju živahnije zbog neravnina, posebno pod jakim kočenjem. Milestone je takođe dodao upravljanje temperaturom kočnice, što trkama dodaje još jedan nivo strategije za borbu. Na primer, previše hladne ili prevruće kočnice neće biti toliko efikasne, a definitivno sam primetio kada se moj motor nije brzo zaustavljao.\nOd istraživanja nadogradnji do uspostavljanja juniorskog tima, MotoGP 21 čvrsto se drži prošlogodišnjeg scenarija.\nVan staze ima puno opcija za ekipu kao i zadataka za istraživanje i razvoj sa kojima možete da žonglirate kako biste poboljšali performanse svog motora - naravno, te stvari su postale prilično tipične u prethodnim modernim auto-moto simovima, uključujući i MotoGP 20. Od istraživanja nadogradnji do uspostavljanja juniorskog tima, MotoGP 21 čvrsto se drži prošlogodišnjeg scenarija.\nMotoGP 21 je izuzetno zahtevna vožnja, a stepen težine se eksponencijalno povećava što više spuštate pomagala u vožnji, koja nude asistencije poput modulacije ulaznog gasa i kočenja i pomoć u skretanju koja izglađuje sva vaša mahnita uletanja levom analognom palicom - u osnovi to je nevidljiva pomoć koja je tu da učini da vaša vožnja deluje glađe. Međutim, čak i sa tim štakama - pa čak i protiv relativno mirnih nivoa AI protivnika - MotoGP 21 zahteva visok nivo finoće unosa kontrola da bi ste ostvatili bilo kakav uspeh. Kao rezultat, izvlačenje pobede ili dobro plasiranje nakon sjajne borbe na stazi prilično je zadovoljavajuće iskustvo.\nZa ljubitelje trka koji još nisu isprobali Milestone-ovu seriju, pokazalo se da je 2021. dobra godina da uskoče zahvaljujući novom tutorial modu koji dodaje izuzetno korisnu priliku za navikavanje na MotoGP-ov škakljivi tip kontrola i zahtevnih moto trka. MotoGP 20 nikada nije odvojio vreme da vas nauči kako da vozite ili čak koristite sisteme svog motora, ali ovogodišnja verzije to ispravlja jednostavnom serijom tutorial lekcija koje se mogu (moraju) odigrati, u kojima se uči sve od direktne kontrole motora, upravljanja gorivom i elektronskih sistema poput motorne kočnice i kontrole proklizavanja - i svemu što se može podesiti u hodu.\nKao takav, uprkos svojoj inače strmoj krivi težine, MotoGP 21 je verovatno najviše početnicima prilagođena MotoGP igra u poslednjih nekoliko godina, i mislim da je to veoma dobar potez na koji smo čekali jako dugo. Funkcija premotavanja vremena takođe se vraća kako bi se umanjilo učenje vožnje u MotoGP 21, a za razliku od Milestone-ovog Monster Energy Supercross-a 4, ovde je neograničen resurs.\nMotoGP 21 je verovatno najviše početnicima prilagođena MotoGP igra u poslednjih nekoliko godina\nNaravno, ako ste potpuni purista, premotavanje unazad i sve druge asistencije mogu se smanjiti ili isključiti potpuno da bi vas naterale da trpite sve posledice padanja sa motora a i kako biste mogli da doživete jednu od najzapaženijih novih mogućnosti ove godine: potpuno manuelno vraćanje na motor nakon pada. Odnosno, nakon što padnete sa motora, nećete se automatski ponovo stvoriti na istom; moraćete da trčite do mesta gde se motor zaustavio nakon pada, podignite ga i ponovo uzjašete.\nZaista mi se sviđa kako ovo izgleda u igri - i to skroz kul, autentičan sled animacija koje doprinose realnosti - ali činjenica da je ovo ručno podizanje motora primenljivo samo na ljudske igrače, a ne i na AI, znači da je ovaj sistem u osnovi polupan. Kako je pošteno da se AI trkači i dalje odmah spawnuju na svojim motorima, ubrzavajući i odlazeći sa mesta pada dok ja još uvek trčim po pesku i tražim svoj bajk? Ovo će biti skroz ok dodatak kada ga poprave u nekom sledećem patchu, ili sledeće godine, ali u trenutnom obliku ova funkcija je skroz besmislena.\nI na kraju, dok u MotoGP 21 imamo lica vozača koje samo majka može da voli, grafički kada su motori i staze u pitanju, posebno u verziji za nove konzole, sve deluje veoma dobro i korektno, ali ipak sa mnogo recikliranih aseta iz prošlogodišnjeg izdanja. A ima tu i tamo nekih stvari koje deluju pomalo nedovršeno, kao na primer kada ženske vozače komentatori i dalje nazivaju momcima - ovo se nadam da će italijani popraviti veoma brzo u nekom sledećem patchu dok nisu osetili gnev feminističkih organizacija.\nNovi sistem tutorial lekcija čini MotoGP 21 dobrom startnom tačkom za sve nove vozače koji uskaču u ovaj dugovečni simulator moto trka, iako su ostali dodaci dovoljno tanki da će se igrači koji se vraćaju verovatno osećati izneverenima. Jedna od najvećih novina je to što morate da pokupite svoj motor nakon što padnete sa istog, a jedini problem je što AI vozači to ne moraju da rade. Ipak, mnoga dodatna podešavanja rukovanjem motorom kao i druga značajna poboljšanja čine ovo izdanje sigurno do sada najboljom MotoGP igrom.\nMotoGP 21 Recenzija\nMotoGP 21 predstavlja dobar početak za nove vozače, ali nije se posebno distancirao od MotoGP-a 20.\n1 čas Comments\n1 dan,3 časa Comments


Aerodrom - Dnevni list Danas\nKomemoracija padobrancu Trajkoviću u Nišu\nKomemoracija pripadniku 63. padobranske brigade desetaru Ognjenu Trajkoviću (20), koji je poginuo prilikom obuke, održana je danas na vojnom aerodromu „Narednik-pilot Mihajlo Petrović“ u Nišu.\nPiše: KRIK 31. 3. 2021.\nPiše: Lj. Bukvić 10. 2. 2021.\nMediji: Na beogradskom aerodromu uhapšen Veljko Belivuk zvani Velja Nevolja\nVeljko Belivuk, jedan od vodja navijača Partizana i navodni član „kavačkog“ kriminalnog klana, uhapšen je danas na beogradskom aerodromu, preneli su mediji.\nPutnici iz Srbije „zarobljeni“ na londonskom aerodromu, ne znaju kako da nastave put\nTokom današnjeg dana brojni putnici koji su imali letove preko Londona za dalje destinacije ostali su zarobljeni na aerodromima britanske prestonice, imajući u vidu da su mnoge zemlje od juče i danas obustavile avio saobraćaj sa Velikom Britanijom u kojoj se pojavio novi soj korona virusa.\nPiše: B. C. 21. 12. 2020.\nBelgija i Holandija su danas odlučile da zabrane letove iz Velike Britanije, dok Nemačka razmatra tu mogućnost, u pokušaju da se zaštite od novog soja korona virusa koji se širi jugom Engleske.\nPiše: Beta/AP 20. 12. 2020.\nBrokeri: Beogradski aerodrom produbio gubitak\nBeogradski Aerodrom „Nikola Tesla“ nastavio je da beleži negativno poslovanje usled pandemije i u trećem kvartalu, objavila je danas brokerska kuća Momentum.\nZdravković: Uklonjena čaura kasetne bombe kod Aerodroma u Nišu\nNa aerodromu „Konstantin Veliki“ u Nišu danas oko 10,45 pronađen je deo kasetne bombe zaostale iz NATO bombardovanja Srbije 1999. godine, saopšteno je na ovom aerodromu.\nPiše: Z.M. 5. 11. 2020.\nPredsednik Srbije Aleksandar Vučić razgovarao je danas u Beogradu sa članom Predsedništva BiH iz reda srpskog naroda Miloradom Dodikom o izgradnji aerodroma u Trebinju.\nĐorđević: Vlada garantuje prava zaposlenih na aerodromu, neće biti otkaza\nVlada Srbije neće dozvoliti kršenje prava zaposlenih na Aerodromu „Nikola Tesla“ u Beogradu i niko neće ostati bez posla, izjavio je danas ministara za rad, zapošljavanje, boračka i socijalna pitanja Zorana Đorđevića posle sastanka sa generalnim direktorom Aerodroma Fransoa Berizoom, reprezentativnim sindikatima i predstavnicima radnika tog preduzeća.\nFinska je danas u na aerodromu u Helsinkiju pokrenula pilot program koji uključuje pse koji mogu da nanjuše korona virus, što bi, ukoliko se pokaže efikasno, bilo finansijski isplativije od drugih načina testiranja.\nOsnovano preduzeće „Aerodrom Trebinje“, na čelu službenik aerodroma u Nišu\nNa čelu novog preduzeća je inženjer Mladen Stanković, zaposlen u Aerodromu „Konstantin Veliki“ u Nišu, objavio je portal TrebinjeLive.info.\nRekordni pad broja putnika vazdušnog saobraćaja u Hrvatskoj\nVazdušni saobraćaj u Hrvatskoj u 2020. zbog pandemije korona virusa, u sektoru prevoza putnika zabeležio je najveću štetu i najveći pad u istoriji, navode u Udruženju vazdušnog saobraćaja pri Hrvatskoj gospodarskoj komori (HGK).


Finalni turnir KUP-a Milan Ciga Vasojević u Vršcu – Lige Košarkaškog saveza Srbije\nFinalni turnir KUP-a Milan Ciga Vasojević u Vršcu\nUpravni odbor Košarkaškog saveza Srbije doneo je odluku da se ove godine finalni turnir ženskog Kupa Milan Ciga Vasojević održi u Vršcu. Finalni turnir Kupa Milan Ciga Vasojević na programu je 13. i 14. marta 2021, a za trofej će se boriti ekipe Vojvodine 021, Crvene zvezde Kombank, Radivoja Koraća i Art Basketa. Sve utakmice igraće se u dvorani „Milenijum“.\nŽreb će se održati u ponedeljak 8. marta u 11.00 sati u „Kući košarke“ uz prisustvo predstavnika klubova, u skladu sa svim preporukama Kriznog štaba u cilju sprečavanja širenja zarazne bolesti prouzrokovane virusom Kovid-19.\nPolufinali mečevi zakazani su za subotu 13. mart od 12.30 i 15.00 časova, a finale je u nedelju 14. marta u 13.00 časova. Svi mečevi biće direktno prenošeni na TV Arenasport.\nOvim povodom, danas su Vršac posetili potpredsednica KSS za žensku košarku Ana Joković i potpredsednik za takmičenja Dušan Projović.\nPotpredsednik KSS za takmičenja Dušan Projović rekao je:\n– Jako mi je drago što se nalazimo u Vršcu, ovo je grad košarke, posebno smo ponosni što vaš ženski klub ima izuzetno veliku tradiciju i vrhunske rezultate koje je napravio u prošlosti. Nadam se da je klub na putu povratka na staze stare slave i povratka u sam vrh naše košarke, a ono što nas posebno raduje jeste da će se finalni turnir Kupa Milan Ciga Vasojević ove godine održati u Vršcu. Ovaj grad je ponovo domaćin, može tako da se kaže, onoga što je sam stvorio, jer je Milan Ciga Vasojević ovde beležio najbolje rezultate i verovatno je jedan od najzaslužnijih što je ženska košarka u Vršcu imala toliko uspeha. Nadam se da je ovo početak dugoročne saradnje, a meni pričinjava izuzetnu čast što ćemo da sarađujemo sa bivšom reprezentativkom Tamarom Radočaj koja je uključena u ovu organizaciju, a i svi u Košarkaškom savezu Srbije mogu zbog toga da budu ponosni… – rekao je Projović.\nPomoćnik gradonačelnika Vršca Dragane Mitrović, bivša trofejna reprezentativka i jedina osvajačica olimpijske medalje iz Vršca Tamara Radočaj, izjavila je povodom završnice Kupa:\n– Sa velikim zadovoljstvom želim da najavim da će grad Vršac biti domaćin i organizator finalnog turnira Kupa Milan Ciga Vasojević. Sa ponosom uvek ističemo da je naš grad grad košarke… Utakmice Kupa nas očekuju 13. i 14. marta, uz prenose svih mečeva na TV Arenasport.\nZbog trenutne situacije sa pandemijom virusa Kovid-19, sve utakmice Kupa Milan Ciga Vasojević biće odigrane bez prisustva publike, uz poštovanje svih propisanih mera Kriznog štaba Vlade Republike Srbije. Iz istog razloga, ove godine neće biti organizovan Beobasket Mini kup za pionirke.\n1.ŽLS, Art Basket – Radivoj Korać, 108:74


AMERIČKI MEDIJI: Oficir mornarice špijunirao za Ruse - putovao i u Srbiju | Novosti.rs\nIncident se, navodno, desio u septembru 2019. godine. Prema podacima istrage, oficir Čarls Brigs je izvukao iz službenog kompjutera informacije na aviobazi Ofut u državi Nebraska koji se tiču nacionalne odbrane. Navodno, oficir je znao da informacija može naneti štetu SAD.\nNa koji način su informacije bile predate Rusima, nije navedeno. Poznato je samo da se oni odnose na period od oktobra 2018. godine do januara 2019. godine.\nBrigs je sakrio od rukovodstva svoj put u Srbiju tokom odmora 2018. godine. Istraga ne navodi da li se on u Srbiji i upoznao sa Rusima i kakve je Brigs imao odnose sa strancima.\nPodsetimo, 7. jula je u meksičkom hotelu uhapšen američki državljanin koji je imao kod sebe tajna dokumenta. Mediji su javili da je u pitanju bila žena koja je služila u obaveštajnoj službi Ratne mornarice zemlje, u Ratnom vazduhoplovstvu i bavila se sajber prostorom u Pentagonu. Dokumenta koja je imala kod sebe sadržala su obaveštajne vojne podatke.\nVojska SAD špijun špijunska afera Rusija - Amerika ratna mornarica


Pregovori sa ubicom\nRabin i troje dece koji su ubijeni ispred jedne jevrejske škole u Tuluzu\nPolicija u Francuskoj i dalje pregovara sa 24-ogodišnjim Muhamedom Merahom, osumnjičenim za 7 ubistava tokom protekle nedelje, koji je opkoljen u zgradi u kojoj je navodno nastanjen. Prema saopštenju policije, osumnjičeni Francuz alžirskog porekla, tvrdi da je povezan sa terorističkom organizacijom Al Kaidom. U međuvremenu, francuski predsednik Nikola Sarkozi prisustvovao je sahrani ubijenih vojnika.\nFrancuski predsednik je na ceremoniji u Montobanu, kojom je odana počast poginulim vojnicima, rekao da je ubica iz Tuluza želeo da baci zemlju na kolena, ali da u tome nije upeo jer država nije popustila.\n“Francuski vojnik poznaje smrt i ume da joj gleda u oči, ali smrt koja je zadesila naše ljude nije bila ona za koju su bili spremni. To nije bila smrt na bojnom polju, već terorističko pogubljenje”, izjavio je Sarkozi.\nPripadnici specijalne jedinice francuske policije RAID, rano jutros su u Tuluzu opkolili zgradu u kojoj se Merah zabarakadirao u stanu punom oružja.\nKako su medijima saopštili predsednik Sarkozi i izvori bliski istrazi, osumnjičeni serijski ubica spremao se jutros u Tuluzu na ponovni napad i to na jednog vojnika.\nFrancuski ministar unutrašnjih poslova Klod Gean preneo je medijima da je osumnjičeni već poznat vlastima i da je boravio među pripadnicima Al Kaide na granici Pakistana i Avganistana i da za sebe tvrdi da pripada mudžahedinima.\n“Agenti centralne obaveštajne službe već nekoliko godina prate ovog čoveka, ali ništa nije ukazivalo na to da se bavi kriminalom.”\nMuhamed Merah, 24-ogodišnjak poreklom iz Alžira, tereti se za prošlonedeljno ubistvo trojice francuskih vojnika poreklom iz Severne Afrike i za napad na jevrejsku školu u ponedeljak u kojem su poginuli rabin, njegova dva sina i ćerka direktora škole.\nZvaničnici su takođe saopštili da je osumnjičeni najavio policiji da će se predati do kraja dana i da je ubistva izvršio zbog francuskih vojnih akcija u svetu i kako bi osvetio smrt palestinske dece ubijene na Bliskom istoku.


Akcija "Čep za hendikep" u PU "Čika Jova Zmaj"\nCilj ove humanitarne akcije je prikupljanje čepova čijim se recikliranjem obezbeđuju sredstva za kupovinu ortopedskih pomagala za osobe sa invaliditetom\nAkcija "Čep za hendikep" koja je pokrenuta pre nekoliko meseci, i dalje se realizuje u Palanci. Ovoga puta, predstavnici Udruženja „Čep za hendikep“ iz Zrenjanina posetili su PU „Čika Jova Zmaj“, gde su preuzeli prikupljene čepove i održali edukativno predavanje mališanima.\nInače, ova humanitarna akcija je pokrenuta kako bi se recikliranjem čepova prikupio novac za kupovinu ortopedskih pomagala za osobe sa invaliditetom.\nPrema rečima Zorana Martinova, iz Udruženja "Čep za hendikep" Zrenjanin, odziv na teritoriji čitave Srbije je na zavidnom nivou, a učešće je uzelo oko 820 škola i vrtića u našoj zemlji. On je takođe istakao da je do sada prikupljeno sredstava za kupovinu oko 40 ortopedskih pomagala, i da su jedna invalidska kolica dodeljna našoj sugrađanki.\nRealizovanje akcije „Čep za hendikep“ je jako važno, prvenstveno zbog razvijanja svesti kod dece i mladih da naše malo nekima znači mnogo.To su prepoznali i u PU Čika Jova Zmaj, gde je danas održano edukativno predavanje deci na temu pomoći osobama sa invaliditetom.\nPodršku ovoj akciji dala je i lokalna samouprava, a ono što je važno napomenuti je to da su kutije u koje se mogu odložiti čepovi i dalje postavljene u svim osnovnim i srednjim školama u Palanci, ali i u PU Čika Jova Zmaj.


Stojanović: "Strpljenje se isplatilo" - Sportske.net\nStojanović: "Strpljenje se isplatilo"\nTrener Crvene zvezde Slaviša Stojanović rekao je posle pobede nad Radničkim iz Kragujevca da je njegov tim izabrao pravi put da bi došao do pobede u očekivano teškoj utakmici.\nVicešampion Srbije nastavio je da niže pobede u Jelen Superligi a deveta u nizu ostvarena je u duelu sa kragujevačkim Radničkim koji su crveno-beli dobili rezultatom 1:0.\nTrener Slaviša Stojanović izjednačio se tako sa svojim prethodnicima Valterom Zengom i Vladimirom Petrovićem Pižonom koji su uspevali da vežu po devet pobeda na klupi beogradskog kluba ali posle trijumfa nad Radničkim Slovenac nije ni pomenuo to ostvarenje.\n"Bila je ovo očekivano teška utakmica. Znali smo da Radnički ima nekoliko vrlo dobrih i iskusnih igrača koji su pored kreativnosti koju imaju večeras bili i disciplinovani u fazi odbrane" kazao je Stojanović.\nOno što je stratega Crvene zvezde posebno obradovalo jeste činjenica da su njegovi izabranici pokazali karakter i strpljivom igrom stigli do nova tri boda.\n"Tek pred kraj smo pronašli način da postignemo gol, iako je bilo prilika da i ranije rešimo utakmicu. Ali, bili smo strpljivi i dočekali pravu šansu koja je rešila pitanje pobednika. Kada imaš ispred sebe dva dobro organizovana bloka protivničke ekipe onda je teško da bude brz protok lopte. Izabrali smo strpljenje i nismo pogrešili" konstatovao je Stojanović.\nStojanovićev potez koji je rešio pitanje pobednika dogodio se u 66. minutu igre, kada je Abiolu Daudu izveo iz igre a u vatru bacio strelca pobedonosnog gola, Filipa Kasalicu.\n"Lako je posle svega biti pametan i reći da si svojim potezom uradio pravu stvar, ali ima tu i sreće. Kasalica je tokom prethodne nedelje, uprkos bolesti zbog koje dva dana nije trenirao, izgledao dobro na treningu i večeras odigrao vrlo živo" zaključio je trener Crvene zvezde.\nStojanovićevi izabranici dočekaće 20. kolo JSL kao lider na tabeli a samo od Partizana zavisi da li će Zvezda na gostovanje Donjem Sremu sa prendošću od četiri, tri ili jednog boda.


JAVNA RASPRAVA O NACRTU ZAKONA O IZMENAMA I DOPUNAMA ZAKONA O PRIVREDNIM DRUŠTVIMA: Rasprava će trajati do 29. oktobra 2019. godine\nU postupku pripreme Nacrta zakona o izmenama i dopunama Zakona o privrednim društvima, Ministarstvo privrede sprovodi javnu raspravu o Nacrtu zakona, koji je sastavni deo ovog programa.\nJavna rasprava o Nacrtu zakona sprovodi se u periodu do 29. oktobra 2019. godine.\nNacrt zakona pripremila je Posebna radna grupa za pripremu teksta Nacrta zakona o izmenama i dopunama Zakona o privrednim društvima, u čijem radu su učestvovali predstavnici organa čiji je delokrug povezan sa sadržinom ovog zakona.\nPored predstavnika Ministarstva privrede, u radu na pripremi Nacrta zakona učestvovali su i predstavnici Ministarstva finansija, Ministarstva za rad, zapošljavanje, boračka i socijalna pitanja, Agencije za privredne registre, Komisije za hartije od vrednosti, Centralnog registra, depoa i kliringa hartija od vrednosti, Privredne komore Srbije, Centra za evropske politike i Inicijative digitalna Srbija.\nPrimedbe, predlozi i sugestije dostavljaju se Ministarstvu privrede, putem elektronske pošte na adresu: privrednadrustva@privreda.gov.rs ili pisanim putem na adresu Ministarstvo privrede, Kneza Miloša 20, 11000 Beograd, sa napomenom: "Za javnu raspravu o Nacrtu zakona o izmenama i dopunama Zakona o privrednim društvima".\nPo okončanju javne rasprave, Ministarstvo privrede analiziraće sve primedbe, predloge i sugestije učesnika u javnoj raspravi i sačiniće izveštaj o sprovedenoj javnoj raspravi o Nacrtu zakona i u roku od 15 dana od dana okončanja javne rasprave isti objaviti na internet stranici Ministarstva privrede i na portalu e-uprave.


Konstituisan novi Republički savet za zapošljavanje | TV KANAL 9 NOVI SAD\nNaslovna FLESH VESTI K9 Konstituisan novi Republički savet za zapošljavanje\nKonstituisan novi Republički savet za zapošljavanje\nVIDEO K9: Održana je prva sednica novog Republičkog saveta za zapošljavanje koji će, prema rečima resornog ministra, raditi svoj posao za razliku od starog koji se od 2008. godine nije ni jednom sastao.\nU Beogradu je održana prva sednica Republičkog saveta za zapošljavanje, čije je formiranje Vlada odobrila u julu ove godine u cilju što aktivnijeg bavljenja politikom zapošljavanja, nacrtima zakona i drugih propisa iz ove oblasti.\nSavet se sastoji od predstavnika Vlade, reprezentativnih sindikata i udruženja poslodavaca, Nacionalne službe za zapošljavanje, kao i udruženja i stručnjaka za ovu temu.\n“Savet je postojao i u ranijem periodu, osnovan je 2008. godine, međutim, Savet se ni jednom na ćalost nije sastao, iako je ideja saveta da bude savetodavno telo vlade kada je u pitanju politika zapošljavanja koja je od opšteg interesa za naše društvo”, rekao je Zoran Đorđević, ministar za zapošljavanje.\nJedan od prioriteta aktuelne Vlade je smanjenje nezaposlenosti i ovo je dobar trenutak da Republički savet za zapošljavanje počne da obavlja svoj posao, naveo je ministar.\n“Nama je vrlo bitno da Savet funkcioniše kako bi savetodavno davao vladi najbolje moguće mere i kako bi vlada imala na neki način strategiju koja će biti i u periodu posle 2020. godine”, kazao j eĐorđević.\nNa konstitutivnoj sednici saveta donešen je Pravilnik o radu i predviđeno da se njegovi članovi sastaju najmanje triputa godišnje ili po potrebi.\nNaredni korak je donošenje strategije, a potom i uključivanje u rad prilikom donošenja bilo kog zakona koji ima veze sa zapošljavanjem i problemima vezanim za tu oblast.\nPrethodni tekstSvetski ribolovci u Novom Sadu\nSledeći tekstKako u STO bez GMO?


Predstavljen izveštaj o policijskom zlostavljenju na protestima: Mali izgledi da se slučajevi reše\nIzgledi da se reše slučajevi prebijanja gradjana od strane policije na protestima u julu 2020. godine su vrlo mali, rečeno je danas na predstavljanju izveštaja "Istrage slučajeva policijskog zlostavljanja na julskim gradjanskim protestima 2020. godine", koji se sačinio Beogradski centar za ljudska prava.\nBetaJul 7, 2021\nNa predstavljanju izveštaja u Kući ljudskih prava i demokratije, izvršna direktorka Beogradskog centra za ljudska prava Sonja Tošković izjavila je da treba iskoristiti medjunarodne mehanizme za ljudska prava kako bi se pravda vratila u ruke žrtava.\nOna je navela da je u prethodnih godinu dana podneto 35 krivičnih prijava tužilaštvima u Beogradu i Novom Sadu protiv 70 nepoznatih pripadnika Ministarstva unutrašnjih poslova (MUP) koji su tukli gradjane.\n“Epilog ni u jednom slučaju ne postoji, svi postupci se nalaze u predistražnom postupku, osim u jednom u Novom Sadu (kada su policajci pretukli dete)”, rekla je Tošković.\nKoordinator programa krivične pravde u Beogradskom centru za ljudska prava i jedan od autora izveštaja Vladica Ilić ocenio je da se Sektor unutrašnje kontrole (SUK) MUP ponašao pasivno prema krivičnim prijavama, a da zabrinjava što je SUK sve prijave dostavljao policiji, čiji su pripadnici navedeni kao izvršioci.\n“Na taj način, osim što su neovlašćenim licima bili dostupni podaci o ličnosti, oni su doveli i do opstrukcije”, istakao je on.\nDodao je da je to dovelo do toga da su policajci obavešteni o procesu i da su davali istovetne iskaze SUK-u.\nGovoreći o video-nadzoru kao dokazu za prebijanje gradjana, Ilić je rekao da sakupljanje materijala nije bilo temeljno i da se verovalo na reč pripadnicima MUP-a.\n“Svi policajci u Beogradu tvrdili su da oni nisu na snimcima, da su njihove kolege postupale profesionalno i da ne znaju ko su pripadnici MUP-a na snimcima”, kazao je Ilić.\nAutor izveštaja Luka Mihajlović kazao je da prikupljanje dokaza bilo traljavo, a kao primer je naveo da su neki pripadnici MUP-a prijavili da su primenjivali silu, šta se po vremenu i mestu poklapa sa iskazima prebijenih gradjana.\n“Umesto da ih pita za to, SUK se oslonio na to što je jedan starešina u okviru MUP-a rekao da je sila primenjena opravdano i zakonito”, naglasio je on.\nProgramski koordinator incijative A11 Danilo Ćurčić izjavio je da se u ovim slučajevima ne može očekivati ništa.\n“Protokom vremena će se utvrditi da se ništa ne može utvrditi. A kasnije treba da utvrdimo pred relevantinim telima odgovornost države za mučenje njenih gradjana”, naglasio je on.\nIstakao je da je krivica pripadnika MUP-a neće biti utvrdjena dok rukovodstvo policije ne preduzme odgovornost i dodao da to pokazuje da gradjani malo kad mogu da se uzdaju da će država zaštiti njihova prava.\nČlanovi Beogradskog centra za ljudska prava i inicijative A11 nakon predstavljanja izveštaja su sa pretučenim gradjanima i novinarima protestno otišli do Skupštine Srbije.


Teška povreda bivšeg napadača Zvezde, prebačen hitno u bolnicu (VIDEO) - MaxBet Sport\nTeška povreda bivšeg napadača Zvezde, prebačen hitno u bolnicu (VIDEO)\n05.05.2021. Ažurirana vest: 05.05.2021. u 23:17\nTeška povreda Predraga Sikimića u Pančevu (Foto: Printscreen)\nU meču 31. kola Superlige Srbije Železničar iz Pančeva i Grafičar odigrali su nerešeno 1:1. Ipak, meč je obeležila horor povreda bivšeg napadača Crvene zvezde.\nBrazil Paulista: Na meču Ponte Preta – Guarani, naša kladionica nudi kvotu 2.12 za igru ug 3+.\nNesrećan slučaj se dogodio u 71. minutu posle prekida za Železničar. Jedan domaći fudbaler je ubacio loptu u kazneni prostor, a u petercu je došlo do sudara iskusnog napadača Predraga Sikimića i golmana Aleksandra Stankovića.\nSikimić se bukvalno nije mrdao, igrači oba tima su se hvatali za glavu, dok su doktori jurili da mu pomognu. Hitna pomoć je nedugo zatim ušla na teren i odvezla je napadača Železničara u bolnicu. Prema nezvaničnim informacijama, Sikimiću je pukla jagodična kost i mora na operaciju – mada se zvanične informacije i dalje čekaju.\nTagovi:FK GrafičarFK Železničar PančevoPredrag SikimićTop2\nDRAMA U PRVOJ LIGI Posle 102 minuta igre Kolubara savladala Radnički i došla na korak do elite


Top kanal objavio detalje poverljivih spisa haškog Specijalnog tužilaštva - Kosovo Online\n22. Septembar 2020. • 17:57\nIzvor: Top Channel\nAlbanski "Top kanal", pozivajući se na izvor iz Specijalnog tužilaštva u Hagu, javio je danas da poseduju kompletan dosije sa poverljivim spisima na više od 260 stranica koji je osnova za izgradnju optužnice protiv vođa Oslobodilačke vojske Kosova (OVK).\nOptužnica protiv predsednika Kosova Hašima Tačija, lidera Demokratske partije Kosova Kadrija Veseljija i nekih članova Generalštaba OVK podignuta od strane specijalnog tužioca 24. juna još jednom je šokirala celo Kosovo, podseća "Top kanal".\nKoliki je broj ljudi koji su izgubili život u pritvorskim objektima OVK, uključujući pogubljena lica i najvažnije koji su svedoci u ovom dosijeu iz Haga.\n"Top kanal" ističe da neće objaviti nijedno ime ili detalj koji bi mogao otkriti svedoke Specijalnog tužilaštva pomenute u ovom dosijeu.\nPrvo poglavlje, kako se navodi, fokusira se na zločine počinjene kao rezultat mučenja i neljudskog postupanja prema onima koje je OVK proglasila za saradnike Srbije ili izdajnike, uključujući ljude Demokratskog saveza Kosova (DSK), koji su bili protiv oružanog oslobođenja Kosova.\nZatim ima ubistava van ovih pritvora koja su se dogodila na području planina Beriša. Zatvaranja i sledstveno tome pogubljenja, uključujući progon, takođe su deo optužnice.\nU drugom poglavlju, navodi se, naslovljenom zajednički cilj, sa podnaslovom "bio je zajednički cilj staviti Kosovo pod kontrolu", a na pune 33 stranice, tužioci objašnjavaju stvaranje OVK i oštar sukob sa DSK, od strane osnivačkog rukovodstva OVK.\n"Priprema i implementacija zajedničkog cilja", dodaje se, naslov je trećeg poglavlja ovog haškog dosijea.\nNa trećoj stranici spisa, navodi se u tekstu, tužioci pojašnjavaju ono što nazivaju kriminalna veza odgovornosti, međutim, podvlačeći da će verovatno biti potrebna dalja analiza.\n"Postoje relativno ograničeni dokazi o direktnom učešću onih koji bi potencijalno mogli biti optuženi za zločine, a postojeći dokazi o učešću nisu nužno povezani sa zločinima koje je istraživalo Specijalno tužilaštvo u cilju podizanja optužnice", navedeno je u spisu, javlja "Top kanal".\nMeđutim, iako sami tužioci priznaju da imaju ograničene dokaze, oni insistiraju na tome da će okrivljeni teško poreći svoje znanje o pritvorskim objektima.\nTužioci ističu da dokazi kojima raspolažu pokazuju da su privođenja (pritvori) većinom bila sa centralnih struktura OVK i da su ujednom bila jaka uporišta ove vojske, na područjima Lapaštice i Likovca, uključujući Drenovca i Jablanice.\nZa Džavita Haljitijia i Sabita Gecija se zahteva stvaranje zasebnih dosijea kako bi videli mogućnost dokazivanja njihove krivice.\nTužioci na strani pet spisa govore o mučenju i onome što opisuju kao nehumano postupanje prema onima koje je OVK smatrala izdajnicima i saradnicima Srbije, ističući da van razumne sumnje postoje dokazi da su vojnici OVK počinili zločine mučenja i nehumanog postupanja, navodi "Top kanal".\nSpecijalni sud OVK optužnice ratni zločini\nGazeta Ekspres: Top Kanal objavio hašku optužnicu - zajedno Tači, Veselji, Seljimi, Krasnići, Sulja\nVeterani OVK: Stigli novi dosijei, među njima i optužnice protiv Tačija i Veseljija\nAko Specijalni sud odbaci optužnicu tužilac ima pravo na "drugu šansu", rok za Tačija 24. oktobar


Čanak: Halabuku o navodnoj ugroženosti Srba stvara SPC | Analitika - Informativni Portal\nČanak: Halabuku o navodnoj ugroženosti Srba stvara SPC\nVjerujem da nema nijednog razloga da ne dođe do susreta predsjednika Srbije i Crne Gore, Aleksandra Vučića i Mila Đukanovića. Poznajući i jednog i drugog, vjerujem da će pronaći način da to u najskorijoj budućnosti i urade,rekao je u intervjuu Vikend novinama lider Lige socijaldemokrata Vojvodine Nenad Čanak.\nObjavljeno: 22. 09. 2018 - 08:50\nOn je rekaob da je „Đukanović, kao čovjek neuporedivo ogromnog političkog iskustva na prostorima ne samo Balkana, beskonačno dragocjen sagovornik i saborac na rješenju kosovskog pitanja“.„Vjerujem da Vučić to ima u vidu“, rekao je on.\nKomentarišući trenutne odnose Crne Gore i Srbije u ovom trenutku Čanak je rekao da ne vidi ništa što bi bilo alarmantno.\n“U pitanju je politički momenat koji, siguran sam, neće ugroziti postignute odnose Srbije i Crne Gore. Medijska hajka, koja se tako može pročitati iz Crne Gore, potiče od jednog dijela političara i crkve, a to smo znali i ranije, samo što je sada nešto glasnija. Činjenica je da kako napreduje proces rješavanja “kosovskog čvora” tako se oni koji žive od tog čvora i njegovog nerješavanja osjećaju sve ugroženiji“, rekao je on.\nGovoreći o sastanku koji je šef srpske diplomatije Ivica Dačić imao sa predstvnicima Srba u Crnoj gori, on je rekao da je uvjeren da ni Dačić, ni Vučić ne misle da imaju bilo kakav mandat za miješanje u odnose u Crnoj Gori i da ne vidi zašto bi to radili. „Mislim da iza toga ne stoji nikakav atak na Crnu Goru kao državu i njeno rukovodstvo. Halabuku oko navodne ugroženosti Srba, kao i oko same posjete njenih predstavnika iz Crne Gore srpskim zvaničnicima, stvara prevashodno Srpska pravoslavna crkva i to sigurno nije nikakva tajna”, istakao je on.\nOn je rekao da ne vjeruje da imaju oficijelnu državnu podršku u Srbiji za proslavu Podgoričke skupštine.\nTagovi: Nenad Čanak Vučić Đukanović ivica dačić


O OVOME SE SAMO ŠUŠKALO: Američki F-35 baca nuklearnu bombu (VIDEO) | Novosti.RS\nO OVOME SE SAMO ŠUŠKALO: Američki F-35 baca nuklearnu bombu (VIDEO)\n24. 11. 2020. u 21:23\nAMERIČKA vojska po prvi put je objavila do sada tajni snimak kako borbeni avion F-35 baca nuklearnu bombu B61-12.\nSnimak je nastao 25. avgusta na poligonu Tonopa u Nevadi, a sada je zvanično objavljen.\nTo je prvi put u istoriji da je jedan nadzvučni avion bacio taktičku nuklearnu bombu iz spremnika za naoružanje unutar aviona, piše „Drajv“.\nSTRAH I TREPET ZA F-35: Rusi razvili radarski sistem koji otkriva svaki američki avion, a onda deluje S-400! (VIDEO)\n13. 11. 2020. u 15:20\nGLAVNO AMERIČKO ORUŽJE ZA NAPAD NA RUSIJU: Nadmoć NATO-a se zasniva na njemu, samo ove godine dobiće ih na stotine (VIDEO)\n24. 10. 2020. u 11:53\nTakođe, to je prvi put da je objavljen snimak kao ovaj avion, jedan od najmodernijih u američkoj avijaciji, koristi nuklearno oružje.\nBomba B61-12, glavno taktičko nuklearno naoružanje američke vojske, izbačena je sa visine od 3.200 metara i bile su joj potrebne 42 sekunde da pogodi zamišljenu metu.\nBomba koja je korišćena za ovaj test imala je prave nenuklearne delove, dok su nuklearni bili simulirani.\nNa snimku se vidi kako avion otpušta bombu, onda u početku slobodno pada, a zatim aktivira motor koji je usmerava ka meti.\nF-35 je prvi američki suppersonični on koji će moći da nosi nuklearnu bombu unutar odeljka za naoružanje. I neki drugi nadzvučni avioni, kao što je F-15, mogu da nose nuklearne bombe, ali na podvesnom mestu izvan samog aviona. Unutar aviona nuklearne bombe nose B-2, kao što će to moći i budući B-21, ali oni ne lete nadzvučnom brzinom.\nBomba B61-12 je hidrogenska gravitaciona bomba, koja treba da zameni zastarele bombe sličnog tipa.\nTakođe, planirano je da modernizovana verzija bude raspoređena i u jedinicama u evropskim bazama, kao što su one u Turskoj, Belgiji, Nemačkoj, Holandiji i Italiji, objavila je američka nevladina organizacija NTI, koja se bavi opasnošću od nuklearnog oružja.\nF-35 nuklearna bomba Ratno vazduhoplovstvo SAD američko naoružanje\nAMERIČKI RAZARAČ NAPUŠTA CRNO MORE: Ruske flote prate njegovo kretanje (FOTO)\nAMERIČKI raketni razarač "Labun" uputio se iz Crnog u pravcu Sredozemnog mora, nakon završenog patroliranja, saopštila je 6. Flota ratne mornarice SAD na tviteru.\n25. 06. 2021. u 09:52\n11:00 HOTELI DVA PUTA PLAĆENI: Pojedini garantuju isti apartman i termin, dok ostali apeluju na strpljenje\nMNOGI građani Srbije koji su rešili da se odmore u nekom od hotela u Grčkoj - ovih dana ne spavaju mirno.\n10:48 PROCENA RJABKOVA: SAD i Velika Britanija pokušavaju da izazovu sukob\n10:43 KAZNE ZBOG RASIPANJA VODE Vesić: Zalivaju se bašte, peru ulice, neki imaju bazene, moguća i blok tarifa!\nZAMENIK gradonačelnika Beograda Goran Vesić izjavio je jutros da je vodosistem u Beogradu stabilan, da su svi rezervoari očuvani i da nigde nisu potpuno ispažnjeni.\n10:42 DARKO LAZIĆ PLANIRA DA ŽIVI U NEMAČKOJ SA NOVOM DEVOJKOM: Prijatelji razotkrili pevača- ovo je njegov plan\nFOLK pevač Darko Lazić uživa u vezi sa koleginicom Barbarom Bobak.\n10:42 KORONA U ZLATIBORSKOM OKRUGU: Jedan zaraženi u Prijepolju\nU POSLEDNJA 24 časa u Zlatiborskom okrugu COVID-19 je potvrđen kod svega jedne osobe, i to u Prijepolju, dok u drugim opštinama ovog dela Srbije korona nije registrovana već drugi dan.\nSvi misle da je pas, a ustvai je .... Da li znate koja životinja je u pitanju? (FOTO)\n59 ČELIČNO PRIJATELJSTVO JE POSTALO JOŠ JAČE: Vučić razgovarao sa Si Đinpingom - kineski predsednik dobio poziv iz Srbije\n20 MILAN JE U NEMAČKU POŠAO DA ZARADI ZA STRUJU: Potresni detalji o mladićima iz Srbije koji su stradali u stravičnoj nesreći (FOTO/VIDEO)


MUP Srbije otvorio stranicu na Fejsbuku | MediaPress\nPisanjem protiv stresa i lošeg raspoloženja - 23 sata pre\nKoliko dugo pas može da ostane sam u kući? - 24 sata pre\nMUP Srbije otvorio stranicu na Fejsbuku\nNa toj stranici MUP će objavljivati priče i slike sa terena kako bi upoznao građane kako izgleda svakodnevni rad policajaca a biće emitovane i servisne informacije koje su važne za građane\nMinistrstvo unutrašnjih poslova Srbije (MUP) otvorilo je zvaničnu stranicu na društvenoj mreži fejsbuk (www.facebook.com/srbijamup) u cilju boljeg informisanja građana o najznačajnijim aktivnostima tog ministarstva, saopšteno je danas.\n“Mimo redovnih aktivnosti MUP-a, građani koji imaju nalog na ovoj društvenoj mreži, a koji budu pratili našu zvaničnu stranicu, moći će da se upoznaju sa profesionalnim i ličnim dostignućima pojedinih policijskih službenika, ali i drugih zaposlenih u MUP-u. Saznaće za njihove hrabre podvige, humane gestove, zanimljive hobije i druge stvari kojima se izdvajaju u odnosu na svoje kolege”, navodi se u saopštenju.\nNa toj stranici MUP će objavljivati priče i slike sa terena kako bi upoznao građane kako izgleda svakodnevni rad policajaca a biće emitovane i servisne informacije koje su važne za građane.\nMUP je podsetio da, osim na fejsbuku, već ima zvaničan nalog na društvenoj mreži instagram, kao i kanal na jutjubu.\nTag:Društvena mrežafejsbuk stranicaMUPMUP SRBIJEPolicijaSrbijazvanična stranica\nPogledajte nestvarne kadrove iz Niša tokom policijskog časa (VIDEO)\nNa Jutjub kanalu Deka Koka pojavio se video na kome se mogu videti nestvarn


Kup CG: Sutjeska protiv Budućnosti za pehar | onogošt.me\nKup CG: Sutjeska protiv Budućnosti za pehar\nKošarkaši Sutjeske večeras protiv ekipe Budućnost igraju finalnu utakmicu za trofej pobjednika Kupa Crne Gore.\nEkipa koja je bila pobjednik ovog takmičenja 2013. godine suprostaviće se favorizovanom rivalu koji u svojim vitrinama ima svih ostalih 11 pehara namijenjenih osvajaču ovog takmičenja. Sve prognoze govore naravno da je aktuelni šampion ABA lige i evroligaš, tim Budućnosti, apsolutno u prednosti u odnosu na tim Zorana Glomazića, ali će svakako i Nikšićani u večerašnjem okršaju tražiti svoju kakvu-takvu šansu.\nSutjeska je ohrabrena i sinoćjim sjajnim izdanjem u presudnim momentima meča sa Lovćenom u kojem opet nijesu svi igrači od kojih se očekivalo bili na zavidnom nivou. Večeras, protiv tima, koji je nedavno na terenu na kom se igra finale dobijao gigante poput aktuelnog prvaka Evrope Reala i ruskog CSKA, moraće svi igrači iz Glomazićevog pogona biti na visini zadatka ukoliko žele i da pomisle da mogu po drugi put da donesu u Nikšić pehar namijenjen pobjedniku Kupa.\nVeliki zadatak i još veća prepreka za tim Sutjeske, ali bez obzira na ishod svakako večeras i velika noć za nikšićku košarku.\nFinalni duel Kupa Crne Gore između Budućnosti i Sutjeske igra se večeras u dvorani „Morača“ od 19h.\nDubljević opet najbolji u Valensiji, hvata se zalet za plej-of\nBojan Dubljević ponovio je više puta da mu je u Valensiji veoma lijepo i da ne želi da mijenja sredinu, ali gotovo sigurno na isti način gledaju na njihovu saradnju i u španskom klubu.\nEPCG osvojila međunarodni turnir predstavnika Biznis liga u Kranju\nKošarkaška ekipa Elektroprivrede Crne Gore osvojila je prvo mjesto na međunarodnom turniru predstavnika Biznis liga naše zemlje, Srbije i Slovenije, koji je 18. i 19. maja održan u slovenačkom Kranju.\nKošarkaši Sutjeske nakon preokreta poraženi u Baru\nKošarkaši Sutjeske poraženi su večeras u Baru od ekipe Mornara rezultatom 83:75 u odlučujućoj polufinalnoj utakmici plej-of faze Erste Super lige, pa je ovo ujedno bio i posljednji meč za nikšićki tim u ovoj sezoni.\nSutjeska i Mornar rješavaju putnika u finale\nKošarkaši Sutjeske i Mornara večeras u Baru igraju treću utakmicu polufinala plej-of faze Super lige, koja će ujedno riješiti ko će igrati protiv Budućnosti za titulu prvaka države.


Đukanović primio akreditivna pisma novoimenovanih ambasadora | Aktuelno\nNakon ceremonije, kako su naveli, Đukanović je odvojeno razgovorao s ambasadorima, poželio dobrodošlicu u rezidenciju na prijestonom Cetinju i uspješnu misiju, u uvjerenju da će tokom svojih mandata svaki od ambasadora, u saradnji sa državnim organima Crne Gore, dati doprinos unapređenju međudržavnih odnosa.\nPredsjednik Crne Gore Milo Đukanović primio je danas akreditivna pisma novoimenovanih, izvanrednih i opunomoćenih ambasadora Austrije Karla Milera, Demokratske Socijalističke Republike Šri Lanke Manori Unambuve, Sjedinjenih Meksičkih Država Karlosa Isaura Feliksa Korone i Jordana Aheda Ali Sveidata, saopšteno je Kabineta Đukanovića.\n“On je pozvao nerezidentne ambasadore da što češće posjećuju Crnu Goru i potvrdio otvorenost za svaku inicijativu koja vodi daljem jačanju međudržavnih veza. U osvrtu na aktuelne prilike u Crnoj Gori, ukratko je upoznao sagovornike sa političkom situacijom u zemlji, epidemiološkim prilikama i napretku u imunizaciji, i posebno naglasio vanjskopolitički kurs zemlje gdje nakon članstva u NATO, evropska integracija ostaje ključna strateška orijentacija zemlje”, navedeno je u saopštenju.\nUz visoke ocjene o međudržavnim odnosima i fekventnom političkom dijalogu Crne Gore i Austrije, Đukanović je pozdravio kontinuirano interesovanje i pažnju te zemlje za Jugoistočnu Evropu, što je doprinijelo razvoju i evropeizaciji regiona, kao i članstvu dijela zemalja u euroatlantske strukture.\n“Posebno je zahvalio za podršku Crnoj Gori u procesu ostvarenja njenih strateških ciljeva, što Crna Gora opravdava odgovornim članstvom u NATO i najdužim iskoracima ka EU. Nakon ohrabrujućih impulsa sa Samita u Sloveniji, dobar dio odgovornosti je na strani regiona, da sprovodi reforme, u čemu Crna Gora ima najbolje predispozicije zbog dosadašnjeg dobro obavljenog posla” istakao je Đukanović uz uvjerenje da će ka tim pitanjima biti usmjerena pažnja ove i svake buduće vlade.\nĐukanović se zahvalio na podršci Austrije u savladavanju COVID-19 izazova.\n“Austrija je već usvojila praksu dobre i frekventne političke komunikacije na najvišem nivou u tom smislu, a pružila je i važnu eksperstku podršku što Đukanović vjeruje da će se nastaviti i intenzivirati. Uz zadovoljstvo bilateralnom saradnjom i značajnim potencijalima za razvoj ekonomske saradnje, Predsjednik se u razgovoru sa ambasadorom zahvalio i za podršku Austrije u savladavanju COVID izazova kroz isporuku Fajzer vakcina, povezivanje zdravstvenih sistema i prihvat najteže oboljelih pacijenata iz Crne Gore”, naglašeno je u saopštenju.\nAmbasador Miler je uz zahvalnost za prijem kazao da je Austrija sve, samo ne neutralna zemlja kada je ovaj region i Crna Gora pitanju.\n“Crna Gora je bliska našim srcima i puno nas toga veže bilateralno i multilateralno”, poručio je ambasador, najavljujući dalju maksimalnu pomoć i saradnju u pristupanju EU, cijeneći da je Crna Gora najspremnija zemlja i prva sljedeća članica.\n“On je naglasio da iako zemlja prolazi kroz zanimljivo političko iskustvo, osjeća da projekat pristupanja EU može biti udružujuća snaga koja će omogućiti neophodnu saradnju u interesu pristupanja i razvoja Crne Gore. Najavio je više posjeta austrijskih zvaničnika Crnoj Gori u narednom periodu, što će intenzivirati ekonomsku razmjenu u brojnim oblastima i donijeti još plodnije odnose dvije države”, istaknuto je u saopštenju.\nNapominju, Miler je uz potvrdu da će Austrija ostati bliska i angažovana u Crnoj Gori, čestitao na državnim uspjesima, kojima je značajno doprinio i Đukanović na ranijim pozicijama predsjednika Vlade, sada države, u pravcu usmjeravanja zemlje prema Zapadu i saradnji sa NATO i EU.\nĐukanović je je u razgovoru sa ambasadorkom Šri Lanke naglasio da se sa visokim poštovanjem odnosimo prema zajedničkom jugoslovenskom nasljeđu, koje sadrži i dimenziju saradnje sa jednom od zemalja osnivača Pokreta nesvrstanih.\n“Takva iskustva želimo da koristimo u cilju razvoja savremene međudržavne saradnje”, naglasio je Đukanović, dodajući da se pokazuje uspješnim i kroz multilateralni okvir, čiji se značaj sve pravilnije razumije.\n“Imajući u vidu nedostajuću bilateralnu komunikaciju na najvišem nivou, on je iskazao zainteresovanost za intenziviranje kontakata dvije države, prije svega između ministarstava i kroz izgradnju ugovorne baze, kao preduslova za uspostavljanje privredne saradnje, u turizmu, prerađivačkoj industriji, ali i kroz kulturnu razmjenu što će dodatno zbližiti države i narode”, navedeno je u saopštenju.\nAmbasadorka Unambuve je uz pozdrave predsjednika Šri Lanke i najbolje želje narodu Crne Gore iskazala saglasnost za značajem istorijskih veza i opredjeljenje za njihovim snaženjem u cilju najbolje međudržavne saradnje.\n“Nedavno postavljenje počasnog konzula te zemlje u Crnoj Gori, otvoriće nove prilike za razvoj ekonomske i kulturne saradnje”, istakla je ambasadorka.\n“Ona je upoznala Đukanovića sa ambicioznim planom Šri Lanke kroz definisani cilj od 100 odsto organske proizvodnje hrane, što treba da omogući novo repozicioniranje zemlje kao zdrave nacije i države i prepoznate welnes destinacije, što može biti zanimljivo i za Crnu Goru”, dodaje se u saopštenju.\nĐukanović je u razgovoru sa ambasadorom Meksika, kazao da je intenziviranje političkih kontakata na najvišem nivou izazov za buduću saradnju koji treba realizovati kako bi se unaprijedila saradnja između država, koje imaju značajne potencijale za saradnju na ekonomskom i kulturnom planu.\nU tom smislu, dodaju, izrazio je spremnost za podršku svim inicijativama sa ciljem približavanja kulturne baštine i stvaralaštva dva naroda.\n“Ocijenio je da postoji i ozbiljan potencijal za saradnju u trgovini i poljoprivredi, posebno sa ponosom ističući prisustvo crnogorske dijaspore u Meksiku, koja ima svoje predstavnike i na najistaknutijim pozicijama u toj zemlji. Na tim osnovama, izražena je spremnost i za upotpunjavanjem diplomatske mreže koja bi dala novi impuls vezama dvije zemlje”, ističe se u saopštenju.\nIz Kabineta ističu, da je ambasador Meksika uz pozdrave predsjednika i najbolje želje za prosperitet Crne Gore pozvao Đukanovića da naredne godine i kada situacija sa pandemijom to omogući posjeti Meksiko, “što bi bilo značajno za buduće odnose dvije zemlje”.\n“Kao diplomata sa iskustvom u našem regionu, naglasio je interes Meksika da gradi i unapređuje bliske odnose sa zemljama koje su bile dio Jugoslavije i sa Crnom Gorom, čiji je Meksiko pouzdan partner i prijatelj. On je naglasio da su potencijali diverzifikacije veza izuzetni, posebno u trgovini i investicijama imajući u vidu i potencijal Meksika da bude most ka zemljama Sjeverne i Latinske Amerike”, dodaje se u saopštenju.\nĐukanović je u toku razgovora sa ambasadorom Jordana naglasio da dvije države povezuje prijateljstvo i kvalitetan odnos u međudržavnoj saradnji, što je potvrđeno i kontaktima na najvišem nivou, postojećim sporazumima između Privrednih komora i poslovnim forumima koji su održani u prethodnom periodu.\n“Zato bi na tim osnovama bilo korisno razmišljati o daljem unapređenju ugovorne baze, koja bi osnažila šanse u konkretnim privrednim djelatnostima, prije svega turizmu i poljoprivredi, kao i bolje saobraćajno povezivanje, za šta imamo kapacitet kroz Luku Bar”, poručuje se u saopštenju.\nU kontekstu nastavka prakse susreta na najvišem nivou, napominju iz Kabineta, pozvao je jordanskog šefa države da posjeti Crnu Goru, iskazujući poštovanje za konstruktivnu i mirovnu ulogu te zemlje u regionu, i državnu politiku oslonjenu na vrijednosti multikulturalizma koje dijeli i Crna Gora.\nAmbasador Sveidata je prenio pozdrave kralja Jordana uz zahvalnost za visoke ocjene o vođstvu i naporima zemlje da pomogne susjedima u politički vrućem okruženju.\n“On je iskazao interes Jordana da unapređuje ekonomsku saradnju sa Crnom Gorom kako bi pratila veoma dobre političke odnose dvije zemlje. Inicirao je obnavljanje biznis foruma i iskazao spremnost da u najkraćem roku pripremi osnovu za potpisivanje više međudržavnih sporazuma koji će otvoriti put ka novim prilikama za saradnju u obostranom interesu”, zaključuje se u saopštenju.\nĐukanović: Integracija Zapadnog Balkana najbolji je odgovor na pogoršano stanje stabilnosti i evropske perspektive regiona\nPOLITIKA Aktuelno - 06.12.2021-16:00\nPredsjednik Crne Gore Milo Đukanović primio je predsjednika parlamenta Republike Estonije Jurija Rataša koji boravi u zvaničnoj posjeti Crnoj Gori. Predsjednik je uz dobrodošlicu izrazio...


Knežević tvrdi da je pare davao i predsedniku skupštine Brajoviću | Novosti.RS\n21. 10. 2019. u 10:50\nDuško Knežević Foto V. Danilov\nPredsednik Atlas Grupe, Duško Knežević, kojeg Crna Gora potražuje zbog niza krivičnih dela i zloupotrebe službenog položaja, tvrdi da poseduje snimak sastanka sa aktuelnim predsednikom crnogorske skupštine, Ivanom Brajovićem, na kojem su razgovarali o uslovima finansijske donacije za njegovu partiju.\nKnežević je za podgoričke Vijesti rekao da poseduje prepisku sa Brajovićem, iz koje se navodno vidi da su taj susret dogovorili u restoranu Elit u Podgorici, 21. avgusta prošle godine, te dao je snimio ceo tok tog njihovog susreta.\nOni su se, navodi se sastali, kada je isticalo oročenje depozita od tri miliona evra preduzeća Aerodromi u Atlas banci.\n“Sa ovog sastanka posedujem audio snimak pregovora i finansijskih uslova donacije za njegovu partiju”, tvrdi Knežević.\nOn je ponovio da je, između ostalih, i Brajoviću davao novac.\nPROČITAJTE JOŠ: Duško Knežević: Ovo je hajka Mila i Milivoja protiv mene imaju samo jedan lažni notes\nBajović je ranije bio funkcioner Socijaldemokratske partije, Ranka Krivokapića, koja je sada u opoziciji, a nakon što ju je napustio osnovao svoju stranku Socijaldemokrate Crne Gore.\nBrajović, pišu Vijesti, nije odgovorio na njihovo pitanje da li je prošle godine intenzivno komunicirao sa Kneževićem uoči isticanja oročenja depozita Aerodroma u Atlas banci, koji je bio razlog njihovih navodnih susreta, da li su postojali pregovori o finansijskim uslovima za donacije Socijaldemokratama (SD) i da li mu je davao novac.\nKnežević je saopštio da je sa Brajovićem dogovarao da Aerodromi novac deponuju u Atlas banci i da je sa njim prošle godine dogovorio da se ugovor o depozitu produži.\nPROČITAJTE JOŠ: DUŠKO KNEŽEVIĆ NAJAVIO: Kandidovaću se za predsednika Crne Gore\n“Tada smo o tome razgovarali jer je banci stigao zahtev direktora Aerodroma Danila Orlandića da im se vrati depozit, što je bilo suprotno dogovoru sa Brajovićem, partijskim šefom Orlandića”, navodi Knežević.\nOn tvrdi da ima dokaze za sve o ulozi Brajovića u tom poslu, zbog kojeg je podignuta optužnica protiv rukovodioca u Atlas banci.\nKnežević je ranije rekao da je Brajović jedan od čelnika vlasti kojima je direktno davao novac, da bi kompanije iz Atlas grupe mogle nesmetano da posluju, kao i da mu je omogućio da Atlas banci vrati dug od preko 100.000 evra tako što je prodao plac u Bjelopavlićima po 10 puta većoj ceni od tržišne.\n“Ja sam mu u stvari oprostio dug jer sam mu na taj način suštinski dao pare da pokrije dug”, tvrdi Knežević i najavljuje da će u "pogodnom trenutku objaviti sve dokaze o Brajoviću”.\nVijesti podsećaju da je Brajović prošle sedmice, odgovarajući na pitanje kakve materijalne dokaze može ponuditi kao potvrdu da nije uzimao novac od Kneževića, kazao da je o svemu tome još davno odgovorio i, kako je rekao, “saopštio sve što je mislio da saopšti povodom toga”.


Prezentacija urađenog u protekle 4 godine – inmedia.ba\nPrezentacija urađenog u protekle 4 godine\n0 17 Oktobra, 2020 12:14\nU prostoru stare vijećnice na Trgu ljiljana, održana je zanimljiva prezentacija, kojom prilikom je načelnik Općine Sanski Most, Faris Hasanbegović, predstavio rezultate svoga rada u proteklom četvorogodišnjem periodu.\nOn je ovom prilikom istakao kako je jedan od najznačajnijih ciljeva u proteklom periodu bio stvaranje slike Sanskog Mosta kao prostora za sigurno ulaganje.\nU protekle četiri godine, otvorile su se nove firme, koje su uz druge postojeće, omogućile sanskoj općini da postane najveći izvoznik na području Unsko sanskog kantona. Općina Sanski Most je na taj način postala jedna od rijetkih lokalnih zajednica u BiH koje imaju veću pokrivenost uvoza izvozom, a u protekle četiri godine otvoreno je oko 500 novih radnih mjesta.\nKroz nekoliko razvojnih projekata Sanski Most, među prvima u BiH, dobija priznanje relevatnih međunarodnih institucija za napredak u stvaranju povoljnog poslovnog ambijenta, istakao je načelnik Hasanbegović.\nOvakva politika se odrazila i na finansijsku situaciju, pa je općinski budžet u tom periodu ostvario najveći rast u poslijeratnom periodu i u ovome trenutku je za 2,5 miliona je veći u odnosu na 2016. godinu. Finansijska situacija je u cijelom tom periodu stabilna, sve obaveze prema budžetskim korisnicima se redovno servisiraju, a zaduženost Općine Sanski Most je najmanja u Unsko sanskom kantonu.\nU protekle četiri godine napravljeni su i značajni pomaci kroz podršku poljoprivrednoj proizvodnji, gdje je realizirano skoro 10 miliona maraka, urađeni su višemilionski projekti u oblastima unaprijeđenja kulture, sporta i rekreacije, a u rekonstrukciju i izgradnju javne infrastrukture uloženo je skoro 15 miliona maraka.\nHasanbegović je istakao kako je Sanski Most jedna od lokalnih zajednica koja je na najbolji način reagirala u uslovima pojave pandemije virusa korona, te je u proteklom periodu uložila značajna sredstva u prevenciju i borbu protiv kovida, kao i u saniranje ekonomskim problema koji su nastali uslijed pandemije.\nPredsjednik Općinske organizacije SDA Sanski Most Mensur Seferović obavijestio je članstvo o početku izborne kampanje i apelovao na fer plej borbu tokom iste.\nHerojski čin Bosanca u SAD: Trčao je u opasnost, ali je spasao živote\nNimalo obećavajući podaci: Korona se širi u BiH, imamo novi crni rekord


Federacija BiH: 121 saobraćajna nesreća, jedna osoba poginula - Portal 072info\n14. Decembra 2016. Vrijeme objave: 16:11 sati\nNa području Federacije BiH u protekla 24 sata registrovano je 55 krivičnih djela.\nRegistrovani je ubistvo, ubistvo u pokušaju, dva razbojništva, 19 teških krađa, 12 krađa, dva nasilja u porodici, dva oštećenja tuđe stvari, izazivanje opće opasnosti, ugrožavanje sigurnosti, nanošenje lakših povreda i 13 ostalih krivičnih djela.\nRegistrovano je i 35 narušavanja javnog reda i mira u kojima je jedna osoba zadobila povrede za koje nije utvrđen stepen povređivanja.\nNa području FBiH registrovana je 121 saobraćajna nezgoda, u kojima je jedna osoba smrtno stradala, tri zadobile teže povrede i 23 lakše, dok za jednu nije utvrđen stepen povrede.\nPolicija je uhapsila 17 osoba, 12 je zadržano, saopćeno je iz Federalne uprave policije (FUP), prenosi Fena.


Vinarija Jokić: Vina u harmoniji sa prirodom | Vinoteka Beograd\nVinarija Jokić: Vina u harmoniji sa prirodom!\nNegde između prelepog Jadranskog mora i planine Velebit, u srcu Ravnih kotara, nalazi se jedinstvena porodična vinarija Jokić koja se bavi proizvodnjom organskih vina.\nSvoje korene vinarija Jokić vuče još iz davne 1906. godine, počevši od jednog čoveka, Aćima Jokića, koji je prvi uvideo nesumnjiv potencijal ovog podneblja za uzgajanje veoma kvalitetnog grožđa. Međutim, neko vreme ovaj vinarski dragulj je dremao i čekao svog prirodnog naslednika koji bi starim vinogradima udahnuo novi život.\nNovi period vinarije počinje pre deset godina, tačnije 2019. godine kada je završeno kompletno renoviranje vinograda sa akcentom na organski pristup proizvodnji. Ono što je posebno obeležilo ovo poglavlje, jeste obiman rad Duška Jokića i direktora proizvodnje Dragane Šulentić, koji su marljivo radili na preobražaju celokupne vinarije koja ide u korak sa najvišim svetskim standardima.\nKako bi proizvodnja dosegla jedan zavidan nivo sa najboljom tehnologijom, angažovani su najbolji stručnjaci u svojim oblastima.\nPodručje Severne Dalmacije, tačnije Lišane Tinjske, gde su smešteni vinogradi vinarije Jokić, odlikuje idealna mikro-klima i izrazito plodno zemljište neophodno za uzgajanje grožđa visokog kvaliteta.\nOrganska, odnosno ekološka proizvodnja vina, podrazumeva pažljivo i kontrolisano tretiranje pre svega vinograda a nakon toga i vina kao završnog proizvoda. Vinograd se okopava i kultiviše ručno, što samim tim znači da je upotreba herbicida sasvim isključena.\nU procesu obrade vinograda ne koriste se veštačka već stajska đubriva, a ni vinova loza se takođe ne tretira pesticidima. U daljoj proizvodnji, u vinariji Jokić se upotrebljavaju isključivo enološka sredstva koja su dozvoljena u organskoj proizvodnji samo toliko da bi se vina očuvala.\nOvaj zajednički poduhvat celokupne porodice Jokić, uz stalnu saradnju najcenjenijih enologa regije, iznedrio je vina Pošip, Cuvee, Rosy Rose, Maraština, Muškat Žuti i Chardonnay koje krasi bogat i zavodljiv ukus ispunjen njihovom neverovatnom strašću prema proizvodnji kvalitetnih vina koja su priznata na mnogobrojnim takmičenjima.\nU vinima Jokić možete uživati i kod nas:\nPriča o Korta Katarini počinje ne tako davne 2001. godine kada su Lee i Penny Anderson, oboje Amerikanci, zajedno sa neprofitnom organizacijom "St. Davi...


Krivokapić: Vakcine dokaz poštovanja Srbije prema CG\nTanjug 17. februara 2021. 19:26\nPODGORICA – Premijer Crne Gore Zdravko Krivokapić izjavio je večeras da su vakcine Sputnjik Ve koje je Srbija donirala toj zemlji dokaz velikog poštovanja koje Srbija iskazuje prema Crnoj Gori i izrazio nadu da će to biti novi početak razvoja međusobnih odnosa.\n„Nadam se da će ovo biti novi početak razvoja naših odnosa, koji su jedno vreme bili u zastoju. Moramo da unapređujemo naše odnose u korist naših građana, jer je to naša državnička obaveza“, rekao je Krivokapić na aerodromu u Podgorici, nakon što je premijerka Srbije Ana Brnabić predala prvi kontingent vakcina.\nCrnogorski premijer iskazao je zahvalnost građanima Srbije, koji su se odrekli svojih vakcina i uputili ih građanima Crne Gore.\nTo su, istakao je, vakcine koje treba da zaštite stanovništvo Crne Gore i dodao:\n„Zdravlje iznad svega, a solidarnost pre svega“.\nKrivokapić je rekao da su građani Crne Gore dugo iščekivali kada će doći vakcine.\n„Večeras, 74. dan od kako je ova vlada ustanovljena, stigla je vakcina. Ne želeći da optužujem bilo koga, ipak neko treba da se zapita šta je bilo u vremenskom periodu od 30. avgusta do 4. decembra, pa nismo odradili najveći deo posla da, kao Srbija, obezbedimo svojim građanima ono što je najvažnije, a to su vakcine koje će da se suprotstave pandemiji koja je zahvatila čitav svet“, rekao je Krivokapić.\nNaveo je da mu je drago što je premijerka Srbije Ana Brnabić večeras u Podgorici i izrazio nadu da će se sledeći put naći lepšim povodom.\nIndex: Da li biste pre sedeli pored Srbina iz BiH ili monaha\nUdruženje prijatelja Rusije: Kupiti rusku vakcinu


NBS i supervizor osiguranja iz Italije potpisali su memorandum o saradnji\nImajući u vidu da je Italija jedna od najznačajnijih zemalja investitora u delatnosti osiguranja Srbije, radi unapređenja nadzora nad obavljanjem te delatnosti, Narodna banka Srbije i supervizor osiguranja Italije (IVASS) potpisali su memorandum o saradnji.\nTim dokumentom regulisano je preduzimanje zajedničkih aktivnosti i razmena informacija, što se prvenstveno odnosi na društva članove italijanskih poslovnih grupa „Unipol“ i „Generali“, a to su dva od tri najveća društva za osiguranje, kao i dva od četiri društva za reosiguranje u Republici Srbiji.\nTakođe, očekujemo da će se saradnja između supervizora obavljati i u širem kontekstu kako bi se usvojila najbolja praksa i kontinuirano unapređivao postupak nadzora i regulatorni okvir. Budući da je italijanski supervizor član evropskog sistema supervizije osiguranja i dobrovoljnih penzijskih fondova (EIOPA), bilo je potrebno i mišljenje tog organa o poverljivosti podataka, pri čemu je Narodna banka Srbije ispunila sve propisane kriterijume i pozitivno je ocenjena.\nS obzirom na to da Narodna banka Srbije već ima potpisane ovakve sporazume sa Austrijom i Slovenijom, koje takođe spadaju u najznačajnije investitore u domaću delatnost osiguranja, potpisivanje sporazuma sa Italijom zaokružuje okvir saradnje sa inostranim kolegama koji vrše nadzor društava vlasnika najznačajnijih učesnika na tržištu osiguranja Srbije.


NA DVA ZAPOSLENA U BiH JEDAN NEZAPOSLEN: U privredi najviše radnika i najmanje plate - BIGportal.ba\n26 Septembra, 2019 26 Septembra, 2019 0107\nU Bosni Hercegovini na dva zvanično zaposlena radnika dođe jedna nezaposlena osoba, pokazuju zvanične statistike.Tako su na kraju jula u BiH poslodavci prikazali da imaju ukupno 821.791 zaposlenog radnika, koji su prijavljeni na obavezne vidove socijalnog osiguranja, dok je na evidencijama službi za zapošljavanje bilo 407.109 ljudi.\nPodaci pokazuju i to da je najveći broj radnika u BiH zaposlen u nekoj od privrednih grana u kojima su plate ispod prosjeka. Prerađivačka industrija, trgovina i djelatnost pružanja smještaja, pripreme i usluživanja hrane upošljavaju više od 362.000 radnika. Međutim, njihova prosječna primanja kreću se od 583 do svega 707 maraka. Istovremeno, prosjek plata u julu u BiH iznosio je 932 KM.\nS druge strane, u javnom sektoru, obrazovanju i u djelatnosti zdravstvene i socijalne zaštite, dakle sektorima koji se direktno i indirektno finansiraju novcem poreskih obveznika, zaposleno je gotovo 200.000 ljudi.\nProsječne plate u javnoj upravi na nivou BiH u julu su bile 1.274 KM, u obrazovanju 948 maraka, a u djelatnosti zdravstvene zaštite 1.246 KM.


Rast privrede dva procenta - PKS-RPK Novi Sad\nSrbija će ove godine imati rast bruto domaćeg proizvoda od dva odsto, a naredne godine 3,5 odsto – rekao je 7. novembra 2017. godine šef misije Međunarodnog monetarnog fonda u Srbiji Džejms Ruf, ističući da je s vlastima Srbije postignut dogovor o ključnim parametrima za državni budžet Srbije za 2018. godinu.\n– Prioritet je da se očuvaju dostignuća u fiskalnoj oblasti koja su postignuta uz velike napore, uz podršku inicijativama koje bi trebalo da podstaknu rast, kao što je povećanje javnih investicija i smanjenje poreskog opterećenja za radnike sa niskim nivoom dohotka – rekao je Ruf na konferenciji za novinare u Vladi posle završetka poslednje, osme revizije aranžmana sa Srbijom koji ističe u februaru iduće godine.\nOn je istakao da još nisu trajno rešena pitanja nekih problematičnih preduzeća, posebno u petrohemiji i rudarstvu, kao i da je potrebno ubrzati reforme javne uprave.\nMinistar finansija Dušan Vujović je istakao da na kraju oktobra suficit republičkog budžeta iznosi 79,4 milijarde dinara, što je za milijardu evra bolji rezultat od revidiranog plana.\nOn je ocenio da manji privredni rast od očekivanog nije razlog za zabrinutost jer nije recesione prirode, već je posledica spoljnih faktora koji su uticali na rezultate u poljoprivredi i energetici.\nPo Vujovićevoj oceni, među pozitivnim efektima aktuelnog aranžmana sa MMF-om je pad javnog duga Srbije, kao i smanjenje troška tog duga jer se zemlja zadužuje po povoljnijim stopama:\n– Na svakih milijardu evra duga sada štedimo od 50 do 60 miliona evra jer plaćamo niže kamate.\n– Od aprila meseca imamo kontinuirani pritisak na jačanje dinara kroz priliv stranih direktnih investicija, priliv portfolio investicija, jačanje poverenja u dinar i Srbiju kao investicionu destinaciju – rekla je guverner NBS Jorgovanka Tabaković.


Amsterdam, Mesec ponosa i kvir turizam - XXZ Portal\n02.08.2019. - 17:34\nPiše: Daniel Villarreal\nOni koju su bar jednom posetili Amsterdam, a i oni koji nikada nisu, sigurno su čuli su za De Wallen, takozvani Red light distrikt, jednu od najvećih gradskih atrakcija. Do sada su u oko 300 izloga izlazile samo seks radnice, a kako bi reklamirale svoje usluge, ali se ponuda nedavno proširila, te i strejt žene i kvir muškarci u ovom delu grada sada mogu da pronađu nešto i za sebe.\nRadi se o tome da je Amsterdam odlučio da Mesec ponosa proslavi tako što je u izloge poslao i muške seks radnike po prvi put u istoriji grada. Ipak, ne radi se samo o tome da su čelnici grada odlučili da izađu u susret i kvir vidljivosti, već je u pitanju i kampanja koja bi trebalo da podigne svest o položaju seks radnika, koju vode organizacija My Red Light, te eskort web-sajt HUNQZ.com. Cilj kampanje je da naglasi potrebu za boljom pravnom zaštitom, te se ističe da bi trebalo da se omoguće optimalni uslovi za seks rad, te prava koja bi bila ista kao i ona koja uživaju drugi nezavisni preduzimači. Veliki problemi su i nasilje, zlostavljanje i eksploatacija seks radnika, pa bi povećanja vidljivost trebalo da utiče i na njihovo rešavanje.\nUsled pogrešnog tretiranja seks rada mnogi koji se bave ovim poslom prinuđeni su da izlaze na ulice, gde se nasilje dešava kako od strane policije, tako i od običnih prolaznika. Najugroženije su trans seksualne radnice, ali ni ostale grupe koje se bave seksualnim radom nisu daleko od njih, te stalna hapšenja i prebijanja utiču i na to da se porodice udalje od onih koji se bave ovim poslom, te ih ostave na milost i nemilost onima koji ih eksploatišu, neretko i ubijaju. Neke države seks rad tretiraju kao kršenje zakona, te one koji se bave ovim poslom izlažu konstantnom javnom sramoćenju koje utiče na povećavanje stepena nasilja. Neke druge države se prema ovom poslu odnose sa više tolerancije, pa je poznat takozvani „nordijski model“ koji ne kažnjava radnike, ali kažnjava one koji za seks plaćaju.\nSvetska zdravstvena organizacija i Amnesty International preporučili su da se seks rad što pre dekriminalizuje u svim državama, a kako bi oni koji se bave ovim poslom mogli da dobiju bolju zdravstvenu i pravnu zaštitu, te prestanu da budu najlakše mete onima koji su u potrazi za žrtvama.


Osnivač LeEca Jia Yueting moli za vreme dok se dužnici približavaju - Tehnologija Vesti\nOsnivač LeEca Jia Yueting moli za vreme dok se dužnici približavaju\nPredsednik LeEco Jia Yueting zatražio je više vremena da otplati dug i ostvari svoje ambicije da naruši automobilsku industriju, nekoliko dana nakon što je kineski sud zamrznuo milijarde dolara u imovini koju kontrolišu on i povezana preduzeća.\nIskreno molim sve da daju LeEco-u još malo vremena, da daju LeEco-ovom automobilskom biznisu još malo vremena, rekao je Jia. (Izvor: File Photo)\nTajkun koji je sve više opkoljen, koji je izgradio svoj veliki tehnološki konglomerat na servisu za strimovanje nalik Netflix-u i pametnim televizorima, rekao je u objavi na Veibo-u da je odlučio da posveti svoje vreme razvoju futurističkog električnog automobila. Rekao je da se povukao sa svoje uloge glavnog izvršnog direktora LeEco-ove glavne kompanije na berzi kako bi se fokusirao na Faraday Future, startup sa sedištem u SAD koji sada pokušava da prikupi sredstva kako bi doveo električni automobil FF91 do ostvarenja.\nIskreno molim sve da daju LeEco-u još malo vremena, da daju LeEco-ovom automobilskom biznisu još malo vremena, rekao je Jia. Vratićemo dugove finansijskim institucijama, dobavljačima i svima ostalima. Jiain stisak na LeEco, koji je svojevremeno predstavljao superiornim u odnosu na Tesla Inc. i Apple Inc., opada nakon skupih napada na automobile i pametne telefone koji su proširili njen bilans stanja. Preduzetnik je prošle nedelje rekao akcionarima da se nedostatak gotovine koji pogađa konglomerat pogoršao proteklih meseci, prihvatajući krivicu za prebrzo guranje u ta skupa područja.\nLeEco je smanjio troškove i osoblje od prošle godine i razmatrao je prodaju imovine kako bi rešio problem s gotovinom. Ali ove nedelje, kineski sud je naredio zamrzavanje imovine u vrednosti od 1,24 milijarde juana (182 miliona dolara) u vlasništvu tri filijale kompanije Jia i njegove supruge, navodi novinska agencija Sinhua. Presuda Visokog narodnog suda u Šangaju usledila je nakon što LeEco nije platio dospele kamate na kredite uprkos nekoliko zahteva za otplatu, što je navelo šangajski ogranak kreditora China Merchants Bank Co da traži nalog za čuvanje imovine.\nLeEco-ov glavni subjekt na berzi, Leshi Internet Information & Technology Corp, tada je izdao izjavu u kojoj se navodi da je isti sud zamrznuo 519,1 miliona akcija od 3. jula: vlasništvo vredno preko 2,3 milijarde dolara na osnovu poslednje cene na zatvaranju. Zamrznute akcije su iznosile 99 odsto kapitala koji drže Jia i pridružena firma u Lešiju, koja je i dalje suspendovana iz trgovine.\nNejasno je gde je Faraday Future sa FF91, čiji je prototip predstavljen sa mnogo pompe u januaru u Las Vegasu. Kompanija je tada tvrdila da može ići od nule do 60 milja na sat za 2,39 sekundi, nadmašujući Teslin model S; Tesla je nadogradio svoj softver i pobedio podvig 15 dana kasnije.\nIzgradnja na terenu Faradejeve fabrike u Nevadi zaustavljena je u jednom trenutku 2016. godine nakon što je građevinski izvođač tvrdio da su plaćanja prestala. Najmanje dva druga dobavljača, uključujući proizvođača automobilskih sedišta i pružaoca medijskih usluga, preduzeli su pravni postupak da zahtevaju od Faradeja da plati svoje dugove. Jia u četvrtak nije spomenuo LeSee, poseban električni automobil koji je razvio sam LeEco. Dok Jia podržava Faraday Future, on je rekao da LeEco ne poseduje nikakve akcije u proizvođaču automobila.\nLeEco-ov posao sa automobilima se drži svoje strategije, i bez obzira na prepreke, one neće umanjiti naš san da revolucionišemo industriju, rekao je on u svom postu.\nTehnološki konglomerat se i dalje suočava sa značajnim dugovima, rekao je Jia akcionarima u Pekingu prošle nedelje. Kompanija je prošle godine očekivala da će 9 milijardi juana biti dovoljno da reši svoja pitanja finansiranja, i prikupila je 9,7 milijardi juana, rekao je Jia, prema transkriptu događaja. Umesto toga, on i kompanija su te godine zajedno isplatili oko 15 milijardi juana duga. Nekoliko dobavljača LeEco-ovog sportskog i hardverskog poslovanja u SAD, Hong Kongu, Indiji i Kini podnelo je jedinice kompanije na sud zbog navoda o neplaćenim računima.\nIstraživači otkrivaju DDoS napade na Android, planiraju da zaustave buduće napade\nTražite dobar jeftin telefon? Ovo su najbolji pametni telefoni ispod 5.000 Rs\nWhatsApp u 2020.: Najbolje funkcije dodane na Android i iOS\nIndijski tim osvojio srebro na Svetskoj olimpijadi robota\nGoogle-ovo Android ažuriranje donosi funkcije kao što su mogućnost zakazivanja tekstualnih poruka i još mnogo toga\nNASA Kepler otkriva planetu sa dva sunca\nBlu WIN JR LTE Windows Phone Express pregled: Preteško je preporučiti ovaj\nSada dodajte u korpu sa novom WhatsApp-ovom funkcijom Carts za kupovinu: Evo kako to funkcioniše\nZaštita dece na mreži: Kako maksimalno iskoristiti Microsoftovu aplikaciju Family Safety\nMWC 2019: Sony zadirkuje najavu Xperia XZ4 u novom videu\nTestiranje Norton 360 na Mac i Android telefonu: Evo šta sam naučio\nJoš uvek nemate FASTag? Evo šta treba da uradite ako ga još uvek nemate\npromenite lozinku u Gmail-u\nkako dobiti iOS 14.5 beta\ninstalirajte Vindovs 10 sa USB-a na novi računar\nstrimovanje igara na Fejsbuku\nnajviši rezultat u surferima u metrou


Rusija uslovljava nuklearne pregovore sa Iranom zbog nafte\nRazgovori u Beču o oživljavanju iranskog nuklearnog sporazuma, 26. januar 2022.\nNeočekivani zahtev Moskve u vezi s novim iranskim nuklearnim sporazumom Zapad teško da može da prihvati pošto bi se time otvorila velika rupa u sankcijama Rusiji zbog njene invazije na Ukrajinu. S druge strane, odlaganje sporazuma bi moglo da bude u interesu Rusije jer bi se time zadržao pritisak na cene nafte dok se na Zapadu razmatra zabrana prodaje ruske nafte, pišu svetski mediji.\nRusija je odložila postizanje sporazuma o novom iranskom nuklearnom sporazumu, dodajući neočekivane zahteve u poslednjem trenutku kao odgovor na zapadne sankcije zbog njene invazije na Ukrajinu, ukazuje Tajms (The Times).\nOčekivalo se da će novi dogovor biti objavljen u narednih nekoliko dana, pošto je jedan od ključnih problema izgladio generalni direktor Međunarodne agencije za atomsku energiju (IAEA) Rafael Grosi (Grossi) tokom posete Teheranu.\nRusija je podržavala nuklearni sporazum Irana i svetskih sila i ranije je vršila otvoren pritisak na Iran, svog strateškog partnera na Bliskom istoku, da pruži ustupke u pregovorima u Beču.\nMeđutim, ruski ministar spoljnih poslova Sergej Lavrov u subotu, 5. marta, iznenada je najavio da Moskva neće pristati ni na kakav novi sporazum bez pismene garancije SAD da sankcije Rusiji u vezi s Ukrajinom neće ugroziti njeno pravo "na slobodnu i punu trgovinsku, ekonomsku i investicionu saradnju i vojno-tehničku saradnju s Islamskom Republikom".\nRusija se možda nada da bi mogla da ima korist od zadržavanja dogovora, ocenjuje Tajms, dodajući da se, s druge strane, Vašington nada da bi novi dogovor smanjio visoke cene nafte na svetskim tržištima, što bi oštetilo rusku ekonomiju koja je posle sankcija još više zavisna od prodaje nafte i gasa.\nPregovori o oživljavanju iranskog nuklearnog sporazuma vode se u Beču otkako je predsednik SAD Džo Bajden (Joe Biden) preuzeo funkciju prošle godine. Iz prvobitnog sporazuma, dogovorenog 2015. između pet stalnih članica Saveta bezbednosti Ujedinjenih nacija (UN) i Nemačke sa Iranom, bivši američki predsednik Donald Tramp (Trump) povukao je SAD tri godine kasnije i uveo oštre ekonomske sankcije Teheranu.\nPre komplikacije pregovora zahtevom Moskve za pisane garancije Vašingtona, zapadni zvaničnici su prošle nedelje rekli da su blizu postizanja dogovora, ali su upozorili da još postoje nerešena pitanja, ukazuje Fajnenšl tajms (The Financial Times).\nŠef IAEA Rafael Grosi u Teheranu je razgovarao s iranskim zvaničnicima o jednoj od tačaka koje su otežavale pregovore – sporu oko zaustavljene istrage te agencije Ujedinjenih nacija o tragovima uranijuma pronađenim na neprijavljenim lokacijama.\nPosle razgovora, Grosi i šef iranske atomske agencije Mohamed Eslami rekli su da će Teheran do 20. marta dostaviti pisana objašnjenja i prateću dokumentaciju u vezi s pitanjima koja je postavila IAEA.\nMeđu ostalim spornim tačkama je zahtev Teherana da Bajdenova administracija pruži garancije da nijedan budući američki predsednik neće moći da ponovo jednostrano povuče SAD iz sporazuma.\nDiplomate i analitičari, kako navodi Fajnenšl tajms, kažu da je praktično nemoguće da Bajden ponudi takve garancije, mada pregovarači rade na nekom obliku uveravanja.\nTakođe postoje neslaganja oko toga koje bi američke sankcije bile ukinute ako bi Iran pristao na ograničenja svojih nuklearnih aktivnosti. Teheran želi da budu ukinute sve sankcije koje je uveo Tramp, uključujući i one koje se odnose na navodna kršenja ljudskih prava i optužbe za terorizam, a ne samo ekonomske mere.\nTramp je uveo sankcije desetinama iranskih zvaničnika, uključujući predsednika Ebrahima Raisija pre nego što je došao na vlast prošle godine i kancelariju vrhovnog vođe ajatolaha Alija Hamneija. Takođe je elitnu iransku Revolucionarnu gardu proglasio terorističkom organizacijom.\nTraženje rupe u sankcijama\nDiplomatski napori za postizanje revidiranog iranskog nuklearnog sporazuma dovedeni su u pitanje neočekivanim zahtevom Rusije za pismenim garancijama, za koje je gotovo izvesno da će ih Zapad odbiti, piše Gardijan (The Guardian).\nPrihvatanje zahteva Moskve da Iran bude izuzet iz sankcija koje su uvedene Rusiji posle njene invazije na Ukrajinu otvorilo bi, kako navodi list, ogromnu rupu u režimu kaznenih mera.\nAmerički državni sekretar Antoni Blinken (Antony) odbacio je zahteve Rusije kao "irelevantne", rekavši da sankcije uvedene posle njene invazije Ukrajine "nemaju nikakve veze s iranskim nuklearnim sporazumom".\nBečki pregovori su mesecima bili oaza diplomatske saradnje Rusije i Zapada dok su mukotrpno radili na kompromisu prihvatljivom i Iranu i SAD, ističe Gardijan i dodaje da je ruski glavni pregovarač u Beču Mihail Uljanov neumorno posredovao u razgovorima, ali da sada postoji rizik da njegov rad pokvari konfrontacija Moskve sa Zapadom oko Ukrajine.\nIranski zvaničnici kritikovali su zahtev Rusije, navodeći da su "Rusi izneli taj zahtev na sto na pregovorima u Beču pre dva dana".\n"Postoji razumevanje da promenom svoje pozicije u pregovorima u Beču Rusija želi da obezbedi svoje interese na drugim mestima. Taj potez nije konstruktivan za nuklearne pregovore u Beču", rekao je iranski zvaničnik.\nŠta je mogući razlog novog preokreta?\nTajming novog preokreta u dugotrajnoj sagi tokom koje su nuklearni pregovori iznova i iznova bili na ivici propasti, teško da je slučajan pošto se Kremlj brine zbog sve veće pretnje ključnom prihodu Rusije od nafte posle invazije na Ukrajinu, ističe Politiko (Politico).\nNuklearni sporazum bi doneo značajne količine iranske nafte na globalna tržišta u narednim mesecima, što bi moglo da bude problem za ruskog predsednika Vladimira Putina, budući da bi iranske zalihe pomogle u neutralizaciji poremećaja na tržištu i skoka cena ako bi Zapad pojačao svoje sankcije Moskvi zbog rata u Ukrajini zabranom prodaje ruske nafte.\nNafta je ključna za ruski budžet, ističe Politiko, objašnjavajući da su zapadne zemlje, iako još nisu direktno uvele sankcije na naftu i gas, rekle da su spremne na to i mnogi trgovci naftom su već počeli da sprovode embargo u praksi.\nPretnja dodatnim sankcijama zbog Ukrajine već utiče na ruske prihode od nafte, navodi Politiko ukazujući na podatak da je skoro tri četvrtine ruske trgovine naftom zamrznuto posle invazije na Ukrajinu.\n"Teško je reći da li je ovo tehnički problem ili politički zaokret", rekao je Ali Vaez, direktor Iranskog projekta u Međunarodnoj kriznoj grupi i dodao da krah iranskog nuklearnog sporazuma nije u srednjoročnom i dugoročnom interesu Rusije, iako bi "kratkoročno mogao da pomogne u održavanju globalnih cena energije kao sredstva pritiska na Zapad".


Više od 20 vozila gasi požar na Gorici, sumnja se da je podmetnut - indeksonline.me\nHome Hronika Više od 20 vozila gasi požar na Gorici, sumnja se da je...\nViše od 20 vozila gasi požar na Gorici, sumnja se da je podmetnut\nVeliki požar izbio je danas, oko 11 časova, na brdu Gorica. Sve ekipe su na terenu, a u gašenju vatre učestvuje više od 20 vozila. Zbog sumnje da su požari podmetnuti, Služba zaštite i spšavanja Glavnog grada podnijeće krivičnu prijavu protiv odgovornih NN lica.\nKomandir Službe zaštite i spašavanja Goran Janković je kazao da se kompletan sastav Službe, sa 22 vatrogasno-spasilačka vozila, danas nalazi na terenu.\n“Pored nas angažovane su i kolege iz Danilovgrada, Bara, Cetinja, i upravo dolaze kolege iz Kolašina. Imali smo veliku pomoć naših kolega i veoma smo zahvalni na tome. Angažovan je i jedan avion koji je u posjedu Direktorata za zaštitu i spašavanje, čiji prelet očekujemo brzo, uz dva helikoptera Vojske Crne Gore, sa korpama za gašenje požara. Jedan požar je jutros stavljen pod kontrolu vrlo brzo, međutim, nakon par sati, požar je raširen na više lokacija”, rekao je Janković.\nGradonačelnik Ivan Vuković kazao je da se već nekoliko sati radi na stavljanju vatre pod kontrolu, kako se ne bi ugrozili okolni objekti.\n“Praktično cijeli dan kolege iz Službe zaštite i spašavanja, podržane od strane kolega iz drugih gradova Crne Gore, vode rat sa vatrenom stihijom, koja je zahvatila jedan značajan dio brda Gorice”, poručio je Vuković.\nVuković je iskazao divljenje zbog rada vatrogasaca i naglasio da nema dilemu da će kolege odgovoriti i ovom zadatku.\nZbog sumnje da su požari podmetnuti, imajući u vidu da je za kratko vrijeme vatra zahvatila više različitih lokacija, Služba zaštite i spšavanja Glavnog grada podnijeće krivičnu prijavu protiv odgovornih NN lica.\nKako navode u Službi zaštite, njihovi pripadnici su izlaskom na teren utvrdili da se radi o požaru širokih razmjera.\n“Koordinisanom akcijom više ekipa i pored vjetra koji otežava gašenje pripadnici Službe su uspjeli da stave požar pod kontrolu u 12.17 časova”, dodaju iz Službe zaštite i spašavanja.\nNo, ubrzo se vatra ponovo rasplamsala, a čitaoci CdM-a su javili da se požar širi ka naselju Zagorič.\nIz Službe zaštite su ranije objasnili da je zbog preventivnog pregleda dat nalog za angažovanje vazduhoplovne jedinice Direktorata za zaštitu i spašavanje kako bi eventualno utvrdili nastanak novih požara na tom području.\nEkipe su na terenu do daljnjeg.


Vučić pozvao građane: "Da teret KiM-a ne ostavljamo potomcima" | KoSSev\nVreme je da kao narod prestanemo kao noj da zabijamo glavu u pesak i da pokušamo da budemo realni, da ne dopustimo sebi da izgubimo ili nekome predamo ono što imamo, ali i da ne čekamo da će nam u ruke doći ono što smo davno izgubili, poručio je danas predsednik Srbije, Aleksandar Vučić. U autorskom tekstu za beogradski dnevni list "Blic", građane Srbije pozvao je na unutrašnji dijalog o Kosovu i Metohiji, kako ne bi "taj teret ostavili potomcima". Istakao je i da Srbija ne sme da bude "arogantna i bahata", kao što je, ocenio je, neretko bila. Kao nikada do sada, objasnio je, potrebno je da nađemo odgovor - "da pokušamo da razrešimo kosovski (Gordijev) čvor". Sve što smo dobili i izgubili ratujući platili smo našim i životima naše dece, podvukao je predsednik Srbije, dodajući da je vreme da Srbija radi, razmišlja i dobija, pobeđuje bez sukoba.\nNismo želeli da budemo dovoljno odgovorni da razumemo snagu i želju Albanaca\nPodsećajući da je svojevremeno Šimon Peres objasnio da insistira na pregovorima sa Palestincima rekavši "a zamislite samo šta bi moglo da bude, ako to ne radi", Vučić ukazuje da i on kada treba da odgovori na pitanje o potrebi dijaloga sa Prištinom i unutrašnjim srpskim dijalogom o Kosovu kaže "a samo zamislite šta bi moglo da bude...ako odjednom svi zaćutimo, ako prestanemo da razgovaramo."\n"Ja, posle toliko godina bavljanja politikom na ovim prostorima, taj odgovor vrlo dobro znam. Još od 1878. godine, od stvaranja takozvane Prizrenske lige, mi Srbi nismo želeli da budemo dovoljno odgovorni da razumemo snagu i želje Albanaca," kazao je predsednik Srbije.\nSrbija ne sme da bude bahata i arogantna kao što je neretko bila\n"Nije Srbija za potcenjivanje, uprkos činjenici da Albanci u sprovođenju svojih nacionalnih ideja imaju značajnu podršku većine zapadnih zemalja. Nije današnja Srbija kužna kao što je bila, nije Srbija slaba kao sto je bila 1999., 2004. i 2008. godine, ali nije Srbija, niti sme da bude bahata i arogantna kao što je neretko bila," naveo je Vučić u svom autorskom tekstu.\nModus operandi tiranija uvek spremnih na prolivanje tuđe krvi\n"To je modus operandi tiranija, uvek spremnih na prolivanje tuđe krvi. Na kraju čutanje je kraj. Posle njega više niko ne govori," ukazao je Vučić.\nĆutanje - promašena i politika i život\nKazao je da sebe ne vidi u tom poslu ćutanja ni u takvoj, "nemoj Srbiji", jer će ako se to desi "biti promašena, ne samo politika koju vodi, već i čitav njegov život".\nRešenje, ističe, ne leži sa jedne strane u našim mitovima i sukobima, ali sa druge "ne leži ni u odricanju od svih naših nacionalnih i državnih interesa."\nProtivnici dijaloga o Kosovu sa Prištinom, smatra, jesu i oni kojima je svaki gubitak pobeda, i koji se tuđoj nesreći raduju kao svom uspehu, pošto za drugi uspeh ne znaju:\n"Njihov razlog za ovakvu vrstu nečinjenja, koja jeste svojevrsni istorijski zločin s obzirom na težinu pitanja koje ište odgovor leži u pukoj nadi da će neko, nekome, na kraju 'dati Kosovo' i za to, na njihovu radost snosisti posledice".\nPotrebno kao nikada do sada da nađemo odgovor\nVučić, kako kaže, takav stav može da razume sa stanovišta dnevne politike, ali sa stanovišta istorije nema ni opravdanja ni razumevanja za to:\n"Zato što je naše najteže pitanje u osnovi baš to, i zato što je potrebno, kao nikada do sada, da svi, zajedno pronađemo odgovor. I to onaj koji će biti trajan, koji će isključiti sukob kao opciju, i koji će svima na ovim prostorima doneti korist."\nSve što smo dobili i izgubili ratujući platili smo našim i životima naše dece\nA pronalaženje rešenja, navodi, "zahteva glavu vruću od stalnog razmišljanja, srce koje je hladno na preterane emocije i ruke uprljane kompromisima. I naše i albanske".\n"Pronalaženje rešenja zahteva i rad svih, i jasnu svest o tome da je to što radimo dugačak, zamršen i bolan proces, ali najpre onu vrstu promene u našoj kolektivnoj svesti koja je često svaki dogovor doživaljavala kao poraz. To jednostavno nije tačno," istakao je predsednik Srbije.\n"Nismo mi ništa tako veliko dobili u ratovima, što smo gubili u miru. Zato što smo, sve što smo dobili, i izgubili ratujući, platili najtežom mogućom cenom, onom koja ne može da se nadoknadi - našim životima i životima naše dece," dodao je.\nVreme da Srbija pobeđuje bez sukoba\n"Vreme je da Srbija radi, razmišlja i dobija, pobeđuje bez sukoba. I ja sam ubeđen da smo, već danas u stanju da to uradimo. Uostalom zamislite šta bi moglo da bude," istakao je, takođe.\n"Svi putevi političke saradnje i ekonomskog napretka bili bi otvoreni za Srbiju. Vrata Evropske unije takođe. U protivnom, čuvaćemo konflikt čiji smisao ne razumemo," upozorio je predsednik Srbije.\nDa pokušamo da razrešemo kosovski (Gordijev) čvor\nSrbiji je, smatra, potreban ozbiljan i odgovoran pristup, hrabar i realan sa pogledom u budućnot.\nSrbija je, podseća, danas uvažena svuda u svetu. Do pre tri godine je bila, objašnjava, pred bankrotstvom, a danas ima suficit u budžetu, rast ekonomije znatno veći od proseka i pokazala je, ocenjuje, da ume da pobedjuje ne samo u košarci i vaterpolu, već i u ekonomimiji i politici.\n"Da bi naš napredak bio stalan i održiv, moramo, ako ništa drugo bar da pokušamo da razrešimo kosovski (Gordijev) čvor, a ne da se krijemo i najteži teret ostavimo našoj deci. Živeti, znači ljubiti zemlju po kojoj koračaju deca, a ne samo hvaliti se pobedama svojih dedova," zaključio je Vučić.


Trstenik dobija novi most – GRAD Kruševac\nGumari “pregazili” Kolubaru (1:0)\nProduženo važenje invalidske parking karte\nZbog korone sve više ljudi u Bolnici\nPovlašćena vožnja za studente autobusima „Jugoprevoza“\nUz „čarobne“ tračice do maštovitih čestitki\nMilan Đuričić: Siguran sam da će Napredak uskoro izaći iz krize\nPovećava se broj pregleda u kovid ambulanti\nNove mere kriznog štaba: u subotu u podne sve se zatvara do ponedeljka, srednjoškolci prelaze na onlajn nastavu\nOaza mirisa i boja: Osmomartovska izložba cveća\nGoodyear kupio Cooper tire, novi američki gigant u Kruševcu\nKorona ne posustaje, za dan 191 novi slučaj\nNaslovna » Nekategorizovano » Trstenik dobija novi most\nTrstenik dobija novi most\nBespovratnim sredstvima KFW nemačke razvojne banke u vrednosti od 452 hiljada evra u Trsteniku će biće urađen potpuno novi viseći most koji je pretrpeo ozbiljna oštećenja tokom razornih poplava 2014. godine. Viseći most ima izuzetnu važnu funkciju jer preko njega prelazi magistralnii cevovod uz pomoć koga se pijaćom vodom snabdeva više od 15 000 ljudi.\nUgovorom koji su Opština Trstenik i JKP „Komstan“ potpisali sa Ministarstvom građevinarstva, saobraćaja i infrastrukture označen je početak realizacije ovog, za opštinu Trstenik, izuzetno značajnog projekta.\n-Bespovratnim sredstvima KFW nemačke razvojne banke započeli smo realizaciju jako važnog projekta izgradnje visećeg mosta koji će i dalje imati funkciju da nosi magistralni cevovod kojim se vodom snabdeva Trstenik, ali će novi most ujedno biti i pešački. Izgradnjom mosta povezaćemo pešačku zonu duž leve i desne obale Zapadne Morave i započeti projekat uređenja Omladinskog keja čime će trsteničani dobiti izuzetan prostor za odmor i rekreaciju. Imamo i kompletno pripremljen projekat koji podrazumeva i uređenje i regulaciju toka Zapadne Morave sa kojim smo za sredstva aplicirali kako kod Svetske banke i drugih donator – rekao je predsednik Opštine Trstenik, Miroslav Aleksić.\nProjekat izgradnje visećeg mosta predstavlja i nastavak kapitalnog projekta rekonstrukcije vodovodovodne mreže u okviru programa KFW nemačke razvojne banke.\n-Odlukom Vlade Republike Srbije grad Trstenik i komunalno preduzeće kao nosilac posla, dobili smo bespovratnu donaciju od 452 hiljade evra. Investicijom od tri miliona evra u rekonstrukciju vododvodne mreže u Trsteniku rešili smo problem sa vodosnabdevanjem grada. Uz donaciju za izgradnju mosta celokupna investicija iznosiće oko tri i po miliona evra – rekao je direktor JKP „Komstan“, Goran Knežević.\nNakon potpisavanja ugovora predstoji izrada projektne dokumentacije, a sam početak radova planiran je tokom druge polovine ove godine. Izgradnjom novog mosta i kompletnim uređenjem obale ostvariće se plan detaljnog uređenja centra Trstenika.\nBespovratnim sredstvima KFW nemačke razvojne banke u vrednosti od 452 hiljada evra u Trsteniku će biće urađen potpuno novi viseći most koji je pretrpeo ozbiljna oštećenja tokom razornih poplava 2014. godine. Viseći most ima izuzetnu važnu funkciju jer preko njega prelazi magistralnii cevovod uz pomoć koga se pijaćom vodom snabdeva više od 15 000 ljudi. Ugovorom koji su Opština Trstenik i JKP „Komstan“ potpisali sa Ministarstvom građevinarstva, saobraćaja i infrastrukture označen je početak realizacije ovog, za opštinu Trstenik, izuzetno značajnog projekta. -Bespovratnim sredstvima KFW nemačke razvojne banke započeli smo realizaciju jako važnog projekta izgradnje visećeg mosta koji će i dalje imati funkciju da nosi magistralni cevovod kojim…\ngoran knezevic Miroslav Aleksic novi most opstina trstenik Trstenik\t2016-02-04\nTag : goran knezevic Miroslav Aleksic novi most opstina trstenik Trstenik\nPrethodni : Francuska u nasem gradu\nSledeći : Na Festivalu knjige u Beogradu\nZa dan 94 novozaraženih, najviše iz Trstenika\nRatni dnevnik generala Velikog rata u mobilnoj aplikaciji\nDom zdravlja Trstenik dobio novi kolposkop\nAŽC apeluje – Devojkama u postupku protiv Miroslava Aleksića dodeliti status posebno osetljivih svedoka\n6. marta 2021., 18:59\nOstavka kompletnog rukovodstva FK Napredak!\nNa osam decenija od Aprilskog rata seća izložba „Vitezovi čeličnog neba – 51. vazduhoplovna grupa”\nReč stručnjaka: Kako dozreva rakija?\nJubilej vredan pažnje – 15 godina časopisa „Bagdala za decu i mlade“\nSvi pod jednu suknju: Kako je moguce da je predsednik fk napredak direktor fabrike...\nDačić: Neko treba da uvaženom gospodinu objasni da je Kalenji franc...\nMarko: Zašto NS ne pokaže dopis sa zavodnim pečatom kad je predat z...\nBor Boranin: NAPREDNO NAPREDUJETE! Napredni idioti, usrećili ste penzione...\nMučenik: POŠTENO JE VRATITI OTETOG? Aktuelni vođa, od nemilosrdnog ot...\nDjuraškoviću zbog FAM-a sedam, bivšim direktorima po tri godine zatvora, osudjeni fabrici vraćaju 3 milijarde dinara?\nMali sajam sporta za buduće velike uspehe\nKošarkaši Napretka slavili u Smederevu\nU Velikom Šiljegovcu zbog havarije bez pijaće vode 650 domaćinstava\nFK Trajal je u 20. kolu Prve lige Srbije u Kruševcu pobedio ekipu Kolubare golom Igora Savića u završnici utakmicePosle ...\nGradska uprava grada Kruševca donela je odluku da se rok važenja jedinstvene invalidske parking karte na javnim parkiralištima, izdate za ...\nNa infektivnom odeljenju kruševačke Opšte bolnice trenutno je hospitalizovano 119 pacijenata, čak 13 više nego prethodnog dana. Prema podacima Zavoda ...\nNa nekadašnjoj lokaciji Prototip, delu IMK „14. oktobar“ u stečaju, koja je sredinom januara prodata kruševačkoj firmi „Viva – tech“, ...\nU odeljenju za društvene delatnosti Gradske Uprave u Kruševcu na evidenciji je oko 350 studenata koji koriste povlašćenu vožnju kod ...


Alimpijević odlazi posle dva meseca i 10 dana!\nDušan Alimpijević nije dugo ostao na klupi ruskog Avtodora, prvog angažmana po napuštanju Crvene zvezde.\nDejan Milojević (Mega Bemaks) će tokom leta biti u stručnom štabu Hjustona, Saša Obradović (Lokomotiva) je dobio poziv San Antonija, donedavni trener Crvene zvezde mts Dušan Alimpijević će...\nAlimpijević nije više trener Zvezde!\nTrener košarkaša Crvene zvezde Dušan Alimpijević istakao je da njegova ekipa mora da iz odgovornog pristupa dođe do pobede na gostovanju Tamišu u Pančevu u petom kolu Superlige Srbije. Meč se...\nAlimpijević ponudio ostavku, Zvezda brzo reagovala\nBudućnost - Zvezda: Čin treći, ko prilazi trofeju i EL?\nKošarkaši Budućnosti i Crvene zvezde večeras u Podgorici nastavljaju borbu za plasman u Evroligu i za titulu prvaka ABA lige trećom utakmicom u finalnoj seriji plej-ofa.


Firma sa 5.000 evra podstakla vakcinaciju radnika, potrošili 2,5 miliona\nDok njemačka država ne daje podsticaje za vakcinaciju, pojedine njemačke firme su odlučile da novcem navedu zaposlene da se vakcinišu protiv virusa korona. Kompanija “Bether AG”, koja proizvodi kancelarijsku opremu, a čije sjedište je u mjestu Jena, isplatila je po 5.000 evra premiju zaposlenima koji su se vakcinisali.\nOd kada je ponuđena premija, stopa vakcinacije je porasla za čak 30 odsto, prenosi dnevnik “Virtšaftsvohe”.\nKada je akcija pokrenuta u novembru prošle godine, 60 odsto oko 550 zaposlenih bilo je vakcinisano, a kada je akcija završena 14. januara stopa vakcinisanosti je dostigla nivo od 88 odsto.\nKompaniju je ova akcija koštala ukupno 2,5 miliona evra.\n– To je stopa koju smo željeli da dostignemo rekao je direktor kompanije Danilo Fraziak.\nOn je naglasio da je akcija investicija u zdravlje zaposlenih.\nTo se pokazalo i po broju oboljelih – u novembru je bilo do deset otvaranja bolovanja usljed infekcije virusom korona dnevno, a u posljednjih šest nedjelja nije bilo nijednog slučaja.


Takmičenje gimnazijalaca u plivanju - Boom93\nTakmičenje gimnazijalaca u plivanju\nNa gradskom bazenu u Požarevcu danas se održalo školsko takmičenje gimnazijalaca u plivanju. Takmičenje je organizovano 3. put gde su učestvovali učenici od 1. do 4. razreda.\nŠkola organizuje takmičenje u plivanju u cilju popularizacije sporta i promovisanja dobrih navika kod učenika.\nTakmičenje je na dobrovoljnoj bazi, ne utiče na ocenu iz fizičkog vaspitanja. Ideja da to takmičenje zaživi, da traje i da postane tradicija škole, kaže direktorka gimnazije, Danijela Žukovski.\nRanijih godina bio je običaj da se učenici koji pobede nagrade jednodnevnom ekskurzijom, dok će ove godine nagrade zavisiti od sponzora i školskog budzeta, najverovatnije će to biti knjige.


Vesti online / Slobodno Vreme / Auto-moto / Oprez: Ovi automobili mogu biti opasni po život\nOprez: Ovi automobili mogu biti opasni po život\nAutomobili kod kojih se motor startuje bez ključa, pritiskom na dugme, mogu da budu veoma opasni po svoje vlasnike, pokazuje izveštaj Njujork tajmsa.\nSistem pokretanja automobilskog motora "na dugme", pri čemu ključ ne mora da se vadi iz džepa, već je dovoljno da bude kod vozača ili u njegovoj neposrednoj blizini, postaje sve popularniji u auto-industriji zbog svoje praktičnosti.\nIpak, pokazalo se da ova tehnologija može da bude itekako smrtonosna za rasejane vozače ako zaborave da isključe motor kada vozilo parkiraju u svojoj garaži.\n* VIDEO: Evo šta se krije iza Škodinog logoa\n* Pogledajte kako za minut od robota postaje auto!\n* Tvrde da imaju rešenje: Spasićemo dizelaše!\nKako piše Njujork tajms, samo u SAD zabeleženo je 28 smrtnih slučajeva izazvanih trovanjem ugljen-monoksidom (CO) iz izduvnog sistema automobila sa beskontaktnim startovanjem motora, dok je najmanje 45 osoba pretrpelo ozbiljne posledice po zdravlje, uključujući oštećenje mozga.\nIsti izvor navodi da se gotovo polovina novih automobila u Sjedinjenim Državama isporučuje sa sistemom pokretanja motora bez ključa, uz tendenciju rasta ovog trenda, što povećava rizik po zdravlje zaboravnih vozača koji svoja vozila parkiraju u garaži.\nDodatni problem za one koji iz nekog razloga zaborave da isključe motor pre nego što napuste automobil predstavlja to što su pogonski agregati sve tiši, pa neki vozači izađu iz vozila a da ne primete da motor i dalje radi.\nU slučaju da motor automobila koji je parkiran u privatnoj garaži u okviru kuće ostane uključen duže vreme, lako može doći do trovanja ukućana ugljen-monoksidom.\nUprkos rastu broja žrtava, većina proizvođača automobila još nije opremila svoje modele bezbednosnim sistemom koji bi sprečio ovu pojavu, piše američki list.\nNa ovaj problem upozorilo je i američko Društvo inženjera iz oblasti auto-industrije, koje je ranije pozvalo kompanije da instaliraju neku vrstu alarma koja bi upozorila vlasnika automobila da je motor i dalje uključen ukoliko se udalji od vozila sa automobilskom ključem-priveskom u džepu.\nAmerička Nacionalna agencija za bezbednost saobraćaja (NHTSA) takođe je predložila novu regulativu kojom se od proizvođača zahteva da opreme vozila jednim takvim uređajem.\nPojedine auto-kompanije već su reagovale, kao što je Ford čiji noviji modeli imaju sistem koji automatski gasi motor u slučaju da radi "u leru" više od 30 minuta, ukoliko ključ nije u vozilu.\nAUTO-MOTO Da li ćemo ključeve od automobila čuvati u frižideru?\nAUTO-MOTO VIDEO: Pokušala je da se uparkira, ali kraj ne biste mogli ni da pretpostavite